Nuuk: ferskil tusken ferzjes - Wikipedy\nNuuk: ferskil tusken ferzjes\nDe ferzje fan 1 mai 2011 om 23.03\nDe ferzje fan 1 mai 2011 om 22.43 (wizigje)\nL (sa dan.)\nDe ferzje fan 1 mai 2011 om 23.03 (wizigje) (weromsette)\nFuort dêrnei stjoerde kening Freark IV trije fregatten mei personiel en materialen om in fort bouwe te kinnen. De measten fan harren wiene feroardielden en [[Prostitúsje|prostituees]] dêr't de measten fan al yn it jier stoaren oan [[skuorbot]] en oare syktes.\nFan 1733 oant 1734 wie dêr in wetterpokke-epidemy; it grutste part fan de lânseigen befolking stoar dêroan en Hans Egede syn frou ek. Nei 15 jier Grienlân, yn 1736, gie Hans Egede werom nei Denemark. Soan Paul Egede bleau efter om it wurk fan syn âlden fuort te setten. Fierders gienen ek Moravyske misjonarissen[[misjonaris]]sen yn dy kontreien oan it wurk.\nOm 1850 hinne rekke it gebiet om Nuuk yn in krisis. De Europeanen hienen sykten meibrocht dêr't de Grienlanners gjin wjerstân tsjin hienen en in kultuer ynbrocht dy't botste mei dy fan de lânseigen befolking meibrocht. In protte Grienlanners libben yn earmoed. Yn 1853 kaam [[Hinrich Johannes Rink]] yn Grienlân oan en hy seach dat de Grienlanners in protte fan harren kultuer en identiteit ûnder de ynfloed fan de Denen ferlern hiene. Dêrom sette er yn 1861 út ein mei Grienlân syn earste krante, ''Atuagagdliutt'', dy't in Grienlanner as redakteur hie. Dy yn Nuuk festige krante soe letter in soad betsjutte foar it begryp fan de Grienlanners fan harren eigen kultuer.\nMei de iepening yn [] fan de Grienlânske [[Pedagogyske Akademy|kweekskoalle]] waard Godthåb in ûnderwiissintrum. De universiteit fan Grienlân, [[Ilisimatusarfik]], is dêr ek fêstige.\nOpfrege fan "https://fy.wikipedia.org/wiki/Wiki:MobileDiff/449204"


Projekten socht foar eilannen | Omrop Fryslân (advertinsje)\nProjekten socht foar eilannen 09 maaie 2007 - 14:55\n0 reaksjes Sa is ek de jachthaven fan Skier- mûntseach opknapt\nIt projektburo Plattelânsprojekten Waadeilannen yn Frjentsjer siket minsken mei duorsume plannen dy't te krijen hawwe mei natuer, lânbou, lânskip, kultuerhistoarje en toerisme. De projekten kinne subsydzje krije mei help fan it projektburo. Foarhinne binne sa bygelyks de Doarpsstrjitte op Flylân en de jachthaven fan Skier- mûntseach opknapt. Oare foarbylden binne in fyts- en kuierrûte op Skylge en de museumhaven fan It Amelân.\nKorreksje meldeLês foarTrefwurden: argyfView the discussion thread.Diel dit berjocht op: 09-05Fergunnings hânkokkelfiskers 09-05Fiskers kontrolearje fiskers Besjoch ek...


Bûsehifkers aktyf op Saailân | Omrop Fryslân Skip to main content\nBûsehifkers aktyf op Saailân 24 des 2013 - 14:11\n0 reaksjes Plysjejas - Foto: ANP\nDe plysje warskôget minsken op it Saailân foar bûsehifkers, ferskate minsken binne al it slachtoffer wurden fan dieverij. Dat meldt de plysje op Twitter. Dêrby binne benammen mobile tillefoans stellen. Troch de grutte drokte by it Glêzen Hûs kinne dieven makliker harren gong gean. De plysje ropt minsken dêrom op om alert te wêzen.\nKorreksje meldeLês foarTrefwurden: LjouwertSerious RequestbûsehifkersView the discussion thread.Diel dit berjocht op: 24-12Gjin trochstart Henk ten Hoor 24-12Brêgen oer Polderhoofdkanaal Besjoch ek...\nFOTO: Op syk nei de ideale fakânsje op Caravana Juster, 10:38 Bûten leit de temperatuer om it friespunt hinne, mar yn de ekspohallen fan it WTC yn Ljouwert hearsket in simmerske sfear. De Caravana is wer... Eigener Van der Horst bot oandien nei brân yn autobedriuw 20 jan 2017 - 15:25 "De mage draait my aardich om", sa seit eigener Geert van der Horst fan de Ford Garaazje yn Ljouwert. De ravaazje is grut by de Forddealer. Dêr... Twa portiers mishannele yn Ljouwerter binnenstêd 20 jan 2017 - 10:38 De plysje yn Ljouwert hat yn de nacht fan tongersdei op freed twa minsken oanhâlden nei't dy portiers mishannele hiene. In 26-jierrige frou út... Aris ferliest mei 87-68 út tsjin Rotterdam 19 jan 2017 - 22:02 De basketballers fan Aris ha tongersdeitejûn de kompetysjewedstriid tsjin Rotterdam ferlern. It waard 87-68 yn Rotterdam. De Ljouwerter nûmer fiif... (advertinsje)


Griene gieterij is in wichtige kâns om de ûntwikkeling fan 'e gieterysektor te ferbetterjen\nDe lêste jierren is "griene casting" djip woartele yn 'e sektor, en om' e wille fan takomstige generaasjes moatte wy griene bergen en rivieren hawwe. Tsjintwurdich hoe populêr is "grien" yn húshâldlike gieterijen, en wat is de wichtichste betsjutting fan grien bouwe ...\nSaken dy't oandacht nedich binne by it ferwurkjen fan binnenmouwe\nAs de ynderlike mouwe wurdt ferwurke, binne de prinsipes en easken fan 'e groefkantfasering, oerflak slypjen en fyn slypjen fan' e raceway gelyk oan dy fan 'e bûtenmouwe. Neidat it binnenste ringoerflak is gemalen, wurdt de sintrumleaze ynderlike en bûtenste ferwurking útfierd ...\nGietindustry foar metalen lager\nDit jier hat de yndustry fan 'e skacht goed ûntwikkele. Mei de krêftige ûntwikkeling fan 'e auto-, loftfeart-, medyske en oare sektoren hat it in breed ûntwikkelingsplatform levere foar de ynlânske meganyske casting-yndustry. De meganyske casting-sektor rint stadichoan troch yn 'e ...\nHoe kinne jo regelmjittich ûnderhâld dwaan fan rollende lagers nei ynstallaasje\nNeffens de relevante gegevens is de skea by de ynstallaasje fan it rollende lager 20% fan 'e skea fan' e lager. Hoe kin de skea by de ynstallaasje fan it lager wurde fermindere? It folgjende is in detaillearre ynlieding oer de spesifike easken fan 'e side as yn ...\nPresysjelagers binne in wichtige ûntwikkelingssektor wurden wurden yn it nasjonale "Twelfth Five-Year Plan\nIt lager is in ûnderdiel dat de wriuwingskoëffisjint fan 'e lading befestiget en fermindert by it meganyske transmissieproses. As oare ûnderdielen relatyf op elkoar bewege op 'e as, wurdt it brûkt om de wriuwingskoëffisjint te ferminderjen by macht oerdrage en de asposysje fan' e as te hâlden ...\nHoe kinne jo it type lager kieze?\nD'r binne ek relatearre ynliedingen oer hoe't jo it merk en it type lagers kieze. Guon sûn ferstân oer lagers dy't relatyf bias binne, of faaks oersjoen of negeare, spielje lykwols faak in heul wichtige rol by it brûken fan lagers. Lit my jo helpe Populêre wittenskip. 1. Wat is it libben ...\nSwiere plicht rollagers, Folsleine oanfolling kogellagers, Roller Pin Bearings, Taper Roller Bearing Arrangement, Sels ôfstimd kogellager, Inch Single Row,


Harns wol REC stillizze | Omrop Fryslân Skip to main content\nHarns wol REC stillizze 11 maaie 2011 - 22:15\n0 reaksjes Krityk op steurings ôffaloven Harns\nDe gemeente Harns sil de provinsje freegje om de ôffaloven fan Omrin stil te lizzen. Der is neffens de gemeente te folle ûndúdlik oer it tal steuringsoeren. Dat mei net boppe de 60 komme, mar dat is wol bard. Harns en de provinsje sille hjir tongersdei oer prate De Harnzer ried is ek kritysk oer de hichte fan de piip, dy't net heech genôch wêze soe om de reek goed fuort te krijen. De provinsje sil tenei alle mjittings iepenbier meitsje.\nKorreksje meldeLês foarTrefwurden: argyfView the discussion thread.Diel dit berjocht op: 12-05Nij ûnderdak Goederenbank 11-05Nije plannen Blomketerp Besjoch ek...


Eaststellingwerf wol motorcross tastean op Prikkedaam | Omrop Fryslân\nEaststellingwerf wol motorcross tastean op Prikkedaam\n11 jun 2019 - 19:21\nEaststellingwerf wol motorcross tastean op it terrein Prikkedaam by Makkingea. Mar wol beheind en mei strange lûdsnoarmen. Ek stille fjildsporten wurde mooglik. Sa stiet yn it nije ûntwerpbestimmingsplan.\nMotorcrossferiening Prikkedaam is bliid mei dit plan. It jout mooglikheden om it terrein yn de takomst iepen te hâlden. Mar it smyt ek in pear útdagingen op, fynt foarsitter Wout van der Molen. It heljen fan de lûdsnoarmen is wol krap, sa mient hy. "Maar met het verhogen van enkele geluidswallen moet het mogelijk zijn."\nIt leafst hiene se mear motorcrosswedstriden hâlden, mar it organisearjen fan oare en stillere fjildsporten is in goed alternatyf, fynt Van der Molen. "Ik zie het wel zitten om een Prikkedam-Mudrun te houden, zoals we al eerder een keer hebben gedaan." Dêrby drave de dielnimmers op en by it sirkwy troch modder en oare obstakels.\nIt gemeentebestjoer hat it ûntwerpbestimmingsplan oan de gemeenteried foarlein. It kin seis wiken lang ynsjoen wurde. Yn oktober moat der in definityf beslút falle.\nJild foar bredere slûs by Koarnwertersân is binnen, wurk kin begjinne


Ast it hânskrift fan dyn bern net lêze kinst » heit&mem\nBernefysioterapeute Geeske van Kesteren: ‘Elk bern freget om in eigen oanpak, net allinnich omdat elk bern oars is, mar ek fanwege de ûntwikkelingsfaze dêr’t it bern yn sit. Dat binne essinsjele dingen foar bernefysioterapeuten om rekken mei te hâlden.’ Geeske van Kesteren is fysioterapeute by Fysio Lemsterpark en hat de master Kinderfysiotherapie yn ’e bûse. Trije jier ekstra stúdzje om bern fan 0 oant 18 jier behannelje te kinnen. Wat soe sy tsjinkomme yn har praktyk?\nCiska Noordmans 31 juli 2019\nElkenien hat wol in byld by de bernefysioterapeut. Dêr giest mei dyn bern hinne as se blessearre rekke binne by hockey, út ’e ringen fallen binne by gymnastyk of in rotskop hân ha by fuotbal. ‘Sokke ortopedyske klachten behannelje wy fansels ek. Mar dat is mar in part fan it wurk. We besykje de pine te beheinen en sjogge hoe’t oefeningen ynset wurde kinne om it liif sterker te meitsjen. Soms komme blessueres troch domme ûngelokjes of oerbelêsting, mar it kin ek wêze dat guon spieren yn it liif ferkeard brûkt wurde’, leit Geeske út. ‘Fierder sjogge wy hjir bygelyks pubers mei groeipine. Dat freget wer in oare oanpak. Ik freegje har de pine in sifer te jaan fan 0 oant 10. Hoe sear docht it hjoed? En hoe wie dat foarige wike? In bytsje minder sear beynfloedet de mindset. Wy besykje harren grip op ’e pine te jaan.’\n‘Witst wêr’t wy in protte tsjinoan rinne?’ freget Geeske. ‘Tsjin problemen mei de lytse motoryk, de lytse bewegingen mei de fingers. It binne meast juffen en masters fan basisskoallen of liedsters fan de opfang dy’t konstatearje dat der wat mis is, as bygelyks it hânskrift ûnlêsber is. By de bernefysio geane wy dêr boartsjendewei mei oan ’e slach. Net allinnich bern moatte oertsjûge wurde, mar foaral ek âlders moatte wy meikrije yn ús behannelingen. Want in ôfspraak by de fysio is fansels ien ding, mar it oefenjen thús heart der likegoed by. Ik bepraat mei bern en âlders it belang fan it oefenjen. Fansels helje ik alles út ’e kast om in lifestyle-feroaring yn gong te setten. In protte bern bewege te min of brûke hiel faak deselde bewegingen, tink mar ris oan bern dy’t altyd mei de auto nei skoalle brocht wurde of jonkjes dy’t altyd fuotbalje, of bern dy’t faak mei twa fingers digitale games spylje.\nOm ien safier te krijen dat er écht syn libben feroarje wol, moatst de needsaak dúdlik meitsje. En sa’n boadskip lânet it bêste asto de minsken rekkest yn it hert. En dus set ik dêr taal by yn. Ik slút my altyd oan by de taal fan de bern en de âlders. Ik nûgje se út harren foaral net te ferbrekken as sy Frysk prate. It praten fan de eigen taal jout ûntspanning. Bern en âlders kinne dan better útlizze hoe’t sy har fiele, en begripe ek better wat der bedoeld wurdt. It feroarjen fan dyn libbensstyl sit ’m soms ek yn lytse dinkjes mei in grutte impact. By de fine motoryk, dy’t by skriuwen sa belangryk is, wurde de beide helten fan dyn brein mei-inoar ferbûn. En dat befoarderet tagelyk de taalfeardichheid. As de fine motoryk goed is, meitsje bern minder flaters yn de stavering (spelling) en lêze se better.\nTroch te skriuwen, mar ek troch knoopkes fêst en los te meitsjen, ritsen ticht te dwaan, te fiterjen en mear fan soksoarte fan “dinkjes”, kinst dyn lytse motoryk oefenje en ferbetterje.’\nMar it binne net allinne gruttere bern, dy’t sels ferwurdzje kinne wêr’t se problemen mei ha, dy’t Geeske yn har praktyk sjocht. Ek beukers, pjutten en lytse poppen kriget Geeske ûnder hannen, meastentiids fia it konsultaasjeburo. ‘By jonge bern en babys sjoch ik ûnder oaren nei de motoaryske ûntwikkeling. By lytse poppen bygelyks giet it dan faak om gûlbabys, bern dy’t it krûpen oerslaan – de billeskowers – en popkes dy’t faak mei de holle deselde kant op lizze, de saneamde foarkarshâlding. Meastal doch ik dan in konsult oan hûs en praat ik de âlders by oer de ûntwikkeling fan har soan of dochter. Ik kin my dan ek in goed byld foarmje fan de omjouwing fan it bern en advizen op maat jaan. Alders fiele har better begrepen mei har soargen. Ik besykje de âlders altyd op in positive wize te stimulearjen om mei har bern oan ’e slach te gean. Want it moat foar in grut part fan heit en mem komme; sy stjoere sels yn it libben fan har bern.’\nGeeske laket as sy tinkt oan de popkes dy’t se op it stuit behannelet. ‘Dat betsjut net dat ik gjin kontakt meitsje’, seit se. ‘Ik fyn it geweldich om mei bern om te gean. Mei de hannen en yntonaasje fan de stim – heech of leech – en mei it folume kin der al hiel wat stjoerd wurde yn it libben fan dy lytse wrâldwûnderkes.’\nBern en folwoeksenen kinne nei de fysio trochferwiisd wurde troch de (jeugd)arts, mar kinst ek sels kontakt opnimme, bygelyks op oanrieden fan de learkrêft, de trainer of omdat it dysels goed liket.\nFoar bern oant 18 jier wurdt in oantal fysioterapybehannelingen fergoede út it basispakket fan de soarchfersekering.\nHerre (5) praat over sport en zegt “mijn mama zit nu niet meer op roeien maar op de fysiotherapeut…”


Ljouwert, Snits achter Thialf | Omrop Fryslân (advertinsje)\nLjouwert, Snits achter Thialf 24 maaie 2013 - 10:31\n0 reaksjes Thialf, It Hearrenfean - Foto: ANP\nDe gemeenten Ljouwert, Súdwest-Fryslân en Smellingerlân steane as ien man achter de plannen foar in nij Thialf op It Hearrenfean. De gemeenten sizze dat hiel Fryslân baat hat by de realisaasje fan in nij Thialf. De plannen striele ambysje út, binne realistysk en bouwe fierder op de ûnderfining fan de meast populêre wedstrydbaan yn de wrâld. Ljouwert, Súdwest-Fryslân en Smellingerlân fine it nije Thialf dé topsport- en reedrydakkommodaasje fan Nederlân. Se tidigje der op dat de KNSB de krêft fan Thialf werkenne en erkenne sil.\nKorreksje meldeLês foarTrefwurden: LjouwertSúdwest-FryslânSmellingerlânThialfView the discussion thread.Diel dit berjocht op: 24-05Plysje pakt seis himptelers op 24-05Súd Ie wachtet op Waadfûns Besjoch ek...


VV Bûtenpost wint iepen wedstriid mei 2-1 fan Apeldoorn | Omrop Fryslân\n24 nov 2018 - 17:10\nFuotbalklup VV Bûtenpost hat yn de haadklasse de kompetysjewedstriid tsjin CSV Apeldoorn wûn mei 2-1. Al nei fjouwer minuten stie Bûtenpost op in 1-0 foarsprong op it eigen sportpark De Swadde.\nIt earste doelpunt fan Bûtenpost kaam út in penalty. Robin Huisman-De Jong skoarde fan alve meter ôf. It wie in iepen wedstriid, mei kânsen oan beide kanten.\nIn skot fan Bûtenpostspits Rolf Dijk waard noch mar krekt keard, en yn de rebound koe Robin Huisman ek net skoare. Op slach fan rêst krige Rob Dijkstra noch in goeie mooglikheid op de 2-0, mar it mocht net wêze foar de Blaukes.\nDe rêst die de spilers fan Apeldoorn goed. Se kamen better út de klaaikeamer as de mannen fan Bûtenpost. In frije traap fan Apeldoorn gong noch mar krekt neist. Even letter koe doelman Kevin van der Meulen fan Bûtenpost in skot fan Apeldoorn maklik keare.\nYn de 72ste minút skoarde Jorrit Terpstra de 2-0, neidat de keeper fan Apeldoorn in skot fan Rolf Dijk noch mar krekt keare koe. Apeldoorn skoarde fiif minuten foar tiid noch de oanslutingstreffer, mar kaam net mear op likense hichte. Einstân: 2-1.


Earste easken yn rjochtsaak oer grutskalige himptylt | Omrop Fryslân\nEarste easken yn rjochtsaak oer grutskalige himptylt\n18 okt 2017 - 16:34\nSelstraffen fan 30 en seis moanne, dat wiene de easken op de earste sittingsdei oer de saak fan de grutskalige himptylt yn Fryslân. Twa Ljouwerter fertochten fan 34 en 35 jier stiene foar de rjochter yn Ljouwert. Beide wurde fertocht fan grutskalige himptylt en it dielnimmen oan in kriminele organisaasje. De offisier fan justysje sei dat oer himptylt faak luchtich dien wurdt, mar dat it giet om kriminele aktiviteiten dy't ûndermynjend wurkje. Sa is der faak sprake fan wapenbesit.\nTongersdei wurde de saken fan fjouwer oare fertochten behannele. Freed folget de saak fan noch twa fertochten en op 25 oktober moatte de lêste twa fertochten foar de rjochter komme. Twa saken binne oanhâlden en wurde letter behannele.\nDe saak kaam oan it rôljen nei in plysjeynfal yn in loads oan de Marconistrjitte yn Frjentsjer op 20 novimber 2015. Dêr waard in grutte himpkwekerij oantroffen. Under de koadenamme Ismene waard in grut ûndersyk opsetten. Op 9 febrewaris 2016 folge in grutte plysje-aksje. Doe waarden sân fertochten oanhâlden en op ferskate plakken waard ûndersyk dien. Der waard 70 kilo drûge himp fûn. Fierder waarden meardere kwekerijen oprôle en djoer guod waard yn beslach naam.\nhimptylt rjochtsaak Ljouwert\nFIDEO: Bobsliders dreame fan Olympyske Spelen\nF-16's oefenje op oanfallen fan doelen op de grûn


Djoere nederlaach foar UNIS Flyers yn tredde finaleduel BeNe League | Omrop Fryslân\nDjoere nederlaach foar UNIS Flyers yn tredde finaleduel BeNe League\n27 mrt 2019 - 22:36\nUNIS Flyers is it thúsfoardiel kwyt yn de finale fan de BeNe League. Op Thialf giene de Feansters mei 8-4 ûnderút tsjin HYC Herentals. Dêrtroch stiet it nei trije wedstriden 2-1 foar de Belgen, dy't sneon yn eigen hûs dien wurk meitsje kinne.\nREPO Djoere nederlaach UNIS Flyers\nFreed yn de earste thúswedstriid wûnen de Flyers nei penalty shots. It twadde duel gie mei 5-2 nei Herentals. Dy ploech wist dus woansdei op It Hearenfean ek te winnen. De perioadestannen wiene 4-2, 1-1 en 3-1 foar Herentals.\nDe Flyers setten min útein oan de wedstriid. Al nei trije minuten kaam Herentals fia Kyle Brothers op in 1-0 foarsprong. Nei goed seis minuten ferdûbele de Belgyske tsjinstanner de skoare. Ben Coolen makke der 2-0 fan. Noch gjin minút letter mocht Herentals in penalty shot nimme, dy't Vincent Morgan benutte koe. Jasper Nordemann soarge dêrnei foar de earste Flyers-goal: 3-1.\nNoch yn de earste perioade profitearre Herentals fan in powerplay, yn de man-mear-sitewaasje sette Mitch Morgan de 4-1 op it skoareboerd. Efkes letter hiene de Flyers in dûbele powerplay, wêryn't Todd Ratchford de skoare werombrocht nei 4-2.\nYn de twadde perioade setten de Feanster iishockeyers goed útein. Nordemann makke de oanslutingstreffer nei njoggen minuten. Herentals tilde de marzje allinne dochs wer nei twa, troch fan in powerplay te profitearjen. Preston Shupe koe der 5-3 fan meitsje.\nJasper Nordemann UNIS Flyers\nDe ploech fan coach Mike Nason moast yn de lêste perioade risiko nimme om wat oan de efterstân te dwaan. It gie allinne nei in lytse trije minuten al mis. Morgan makke syn twadde fan de wedstriid en sette de Herentals op 6-3. Fia Coolen en Ben Vercammen waard it noch slimmer foar de Flyers: 8-3. Uteinlik sette Ljouwerter Marco Postma de einstân fan 8-4 op it skoareboerd.\nIt betsjut dat de Flyers sneon yn Herentals winne moatte om in beslissende fiifde wedstriid ôf te twingjen. As der sneon op 'e nij ferlern wurdt, giet de titel fan de BeNe League nei Herentals.\nMarco Postma UNIS Flyers\nHerentals komt op voorsprong in de serie door hier in Thialf met 4-8 te winnen. UNIS Flyers gaf vanavond niet thuis en moet zaterdag vol aan de bak om zondag de serie terug naar Heerenveen te brengen. 1 down, 2 to go.\n27 Maart 2019 - 22:10\nfinale UNIS Flyers BeNe League HYC Herentals\nUndersyk nei sluten REC: lit sjen wat yn ôffaloven bart


Jenny Douwes klaget by Ried fan Europa oer taakstraf | It Nijs\nJenny Douwes klaget by Ried fan Europa oer taakstraf\nnovimber 19, 2018 23:46\nJenny Douwes út Drachten fielt har ûnrjochtfeardich behannele troch de Nederlânske steat en wol dêrom in klacht yntsjinje by de Ried fan Europa. De klacht fan Douwes waard moandei oankundige by in moeting mei in advyskommisje fan de Ried fan Europa mei ferskate Fryske organisaasjes. Douwes koe dêr fanwege har wurk sels net by oanwêzich wêze, mar har klacht waard foar har foarlêzen troch in fertsjintwurdiger fan de Jongfryske Mienskip.\nDouwes waard koartlyn feroardiele ta in taakstraf fanwege har oprop ferline jier op Facebook om in demonstraasje fan anty-Swarte Pytdemonstranten by de nasjonale yntocht yn Dokkum op te kearen. It kaam doe ta in blokkade by Aldehaske, wêrtroch’t de anty-Pytdemonstranten Dokkum úteinlik nea hellen. De minsken dy’t de demonstranten troch de blokkade tsjinholden, moasten har dêr koartlyn foar ferantwurdzje foar de Ljouwerter rjochtbank.\nDouwes is fan opfetting dat de Friezen as erkende nasjonale minderheid it rjocht hawwe om har eigen tradysjes op eigen wize te fieren. De oanpak fan Douwes troch justysje is neffens har yn striid mei artikel 5.1 fan it Ramtferdrach foar de beskerming fan nasjonale minderheden. Yn dat kêst stiet dat nasjonale minderheden it rjocht hawwe om de eigen tradysjes yn stân te hâlden. Yn oerlis mei har riedsman sil Douwes meikoarten in offisjele klacht yntsjinje by de Ried fan Europa yn Straatsburch. Douwes hat in pear wike de tiid krige om dat te dwaan.\nDe advyskommisje fan de Ried fan Europa is hjoed de hiele dei yn Ljouwert om mei fertsjintwurdigers fan Fryske organisaasjes te praten oer it neilibjen fan it Ramtferdrach foar de beskerming fan nasjonale minderheden. De diskusje oer Sinteklaas en Swarte Pyt stiet dêrby net apart op de aginda, mar de kommisje wol him wol graach ynformearje litte oer saken dy’t op dit stuit spylje yn Fryslân.\nKulturele haadstêden ynearsten gjin spitsen wer Ryk en provinsje prate stipemaatregels ôf foar it Nedersaksysk Santich ambassadeurs út hiele wrâld besjogge lân fan molke en wetter Offisjele stavering foar it Stedsfrysk?


Semrush foeget ark ta om jo side te crawljen en HTTPS-problemen te finen | Martech Zone\nWoansdei, april 26, 2017 Tongersdei 27 april 2017 Douglas Karr\nAs jo ea ûntwikkeldershulpmiddels fan in browser moasten brûke om in skelm ôfbylding op te spoaren of opnimme dy't net feilich is, wite jo hoe frustrearjend it is. Gelokkich foar ús is d'r in fantastyske update west Semrush's wiidweidich Site Audit - de tafoeging fan in HTTPS-kontrôler.\nJo kinne no in yngeande HTTPS-kontrôle útfiere dy't dekt 100 prosint fan befeiligingsoanbefellings fan Google.\nWêrom is HTTPS sa wichtich?\nFerhúzje fan HTTP nei HTTPS is net gewoan leuk om te hawwen, it is sawat in must. HTTPS wurdt ymplementearre om de privacy en yntegriteit te beskermjen fan gegevens dy't wurde útwiksele tusken jo browser en de webside: koekjes, oanmeldings en wachtwurden, bankkaartdetails, ensfh. Jo besikers sille mear fan jo hâlde as jo HTTPS hawwe, om't se har feiliger fiele yn it ynfieren fan har gegevens op jo webside.\nWêrom HTTPS kontrolearje moat\nIt proses fan migraasje fan HTTP nei HTTPS is in frijwat hobbelige reis, en útsein as jo HTTPS goed ymplementearje, sille al jo besykjen om de god fan feiligens te wurden fergriemd wurde. De meast foarkommende flaters omfetsje dingen lykas:\nSertifikaten registrearre by ferkearde webside namme\nUntbrekkende SNI-stipe (Server Name Indication)\nOars as oare besteande HTTPS-útfieringskontrôles, Semrush fertelt jo krekt wêr't en hokker type flater jo hawwe makke en hoe't jo dit kinne reparearje. De Site Audit HTTPS Checker hat in brûkerfreonlike interface mei alle kontrôles werjûn op in foar de hân lizzende manier. Bêste fan alles, de kontrôles waarden boud op basis fan Google's oanbefellings foar HTTPS-ymplemintaasje.\nBekendmakking: Wy binne in filiaal fan Semrush\nTags: blêderflaterhttpshttps-kontrôlerhttps krûpehttps flatermingde ynhâldnet-feilige sidensidenSemrushside-kontrôle


MCL: 18 fjoerwurkslachtoffers | Omrop Fryslân (advertinsje)\nMCL: 18 fjoerwurkslachtoffers 01 jan 2013 - 08:50\n0 reaksjes Wurdfierder Frits Mostert fan it MCL\nIt MCL yn Ljouwert belibbe in drokke jierwiksel. It sikehûs krige fjouwer ferwûnen binnen fan it earnstige ûngelok yn Raard. Fierder wie it sikehûs drok mei achttjin fjoerwurkslachtoffers. Trije fan harren hiene eachletsel, twa fan harren hiene alkohokolfergiftiging. Alle oaren hiene brânwûnen oan liif en holle. Om de grutte tarin oan pasjinten goed oan te kinnen hat it sikehûs ekstra minsken oproppen.\nKorreksje meldeLês foarTrefwurden: MCLfjoerwurkfjoerwurkslachtoffersView the discussion thread.Diel dit berjocht op: 01-01Us Derek net yn Easterein 01-01Byienkomst foar Raarders Besjoch ek...\nPilot MCL: folle mear ferkearsslachtoffers yn Fryslân 13 okt 2016 - 11:24 Der binne folle mear ferkearsslachtoffers yn Fryslân as de provinsje tocht hie. In pilot fan it MCL, mei registraasje fan slachtoffers fan... Iepen brief aksjegroep oan bestjoeren MCL en Nij Smellinghe 11 okt 2016 - 23:14 Stichting Red de Sionsberg yn Dokkum hat in iepen brief skreaun oan de sikehûsbestjoeren fan it MCL yn Ljouwert en Nij Smellinghe yn Drachten.... UPDATE Studinten Seefeartskoalle hawwe deade seehûn opblaasd 04 okt 2016 - 8:09 Op Skylge is opskuor ûntstien oer studinten fan de Hegere Seefeartskoalle Willem Barentsz dy't in deade seehûn mei fjoerwurk opblaasd hawwe. Dat... Man smyt fjoerwurk op auto op A32, plysje siket tsjûgen 25 sep 2016 - 10:10 De auto fan in 24-jierrige man út Ljouwert is sneontenacht op de A32 by Grou bekûgele mei fjoerwurk troch in oare bestjoerder. De man ried tsjin... (advertinsje)


Keunstmoanne op It Amelân | Omrop Fryslân (advertinsje)\nKeunstmoanne op It Amelân 03 nov 2012 - 16:25\n0 reaksjes Foto: www.kunstmaandameland.com\nOp it Amelân is sneontemiddei de Keunstmoanne offisjeel úteinset. Der dogge dit jier mear as santich keunstners mei, út Nederlân, Dútslân, Denemarken, Sweden en Finlân. Hast alle foarmen fan keunst binne te sjen, lykas skilderijen, grafyk, foto's, tekstyl en film. Yn alle doarpen op it eilân is wol wat fan de keunst te sjen. It tema fan de keunstmoanne op it Amelan is dit jier 'it eilân'.\nKorreksje meldeLês foarTrefwurden: KeunstmoanneView the discussion thread.Diel dit berjocht op: 03-11Warten bestiet 600 jier 03-11Rydbewizen ynnaam Besjoch ek...\nFIDEO: De fjoertoer fan It Amelân beskilderje falt net ta 18 okt 2016 - 15:31 Rachel van Balen is sûnt ferline wike dwaande mei it beskilderjen fan de fjoertoer op It Amelân. It is in hiele put, mar de Grinzer keunstneres is... Fjoertoer wurdt keunstattraksje yn keunstmoanne It Amelân 09 aug 2016 - 17:06 De read-wite fjoertoer fan It Amelân wurdt yn de Keunstmoanne yn novimber ta in keunstwurk makke. Dan giet it net allinnich om de bûtenkant, de... Keunsthazze fan It Amelân hat stikkene earen 23 des 2015 - 9:31 De hazze fan keunstner Albert Kramer dy't sûnt de Keunstmoanne op It Amelân stie, is omwaaid. Troch de hurde wyn fan de lêste dagen is it grutte... It Amelân wol fotozjenike grutte Keunstmoanne-hazze hâlde 07 des 2015 - 16:18 Op It Amelân is in aksje oan de gong om in meters hege hazze te hâlden dy't by de fjoertoer stiet. It byld is der delset fanwegen de Keunstmoanne,... (advertinsje)


Maraton ferwachtet waarm waar | Omrop Fryslân Skip to main content\nMaraton ferwachtet waarm waar 05 jun 2010 - 16:00\n0 reaksjes De organisaasje fan de maraton fan Ljouwert hat foar snein it waarm waar-senario út de kast helle. Dat betsjut ûnder oare dat der ekstra wetterposten binne. De dielnimmers kinne snein elke 2,5 kilometer wetter krije. Gewoanwei is dat om de fiif kilometer. Ek binne der ekstra EHBO-posten en stean der mear ambulânses klear. In tal dielnimmers oan de heale maraton hat him yn ferbân mei de ferwachte waarmte oerskriuwe litten nei de tsien kilometer.\nKorreksje meldeLês foarTrefwurden: argyfView the discussion thread.Diel dit berjocht op: 05-06Topdrokte yn Ljouwert 05-06Man rint oer auto hinne Besjoch ek...


Fjirtich fytsen fernield | Omrop Fryslân (advertinsje)\nFjirtich fytsen fernield 09 feb 2010 - 09:56\n0 reaksjes De plysje siket tsjûgen dy't mear witte oer de fernieling fan fjirtich fernielde fytsen by it stasjon fan Akkrum. Dat barde fan't wykein. In tsjûge belle de plysje mei it ferhaal dat twa minsken de boel dêr fernielden. Doe't de plysje oankaam, wiene de dieders fuort. Wol leine der fjirtich fytsen, yn de measte gefallen mei in slach yn it tsjil. Tsjûgen kinne har melde by de plysje.\nKorreksje meldeLês foarTrefwurden: argyfView the discussion thread.Diel dit berjocht op: 09-02Masterklas foar ynnovaasje 09-02De Graafschap rint fierder út Besjoch ek...


Muzyk yn Bedriuw fan 23 febrewaris 2016 09:00 | Omrop Fryslân\nMuzyk yn Bedriuw fan 23 febrewaris 2016 09:00\nDe muzyklist is hjoed gearstald troch de Mannen van Staal fan De Jouwer. Sy hawwe krekt in nije golfplatemasine, dêr't se mar wat grutsk op binne. En as der wat te fieren falt, dan binne de Mannen van Staal fan de partij. In stevige muzyklist mei flink wat 'metal' dus fan 'e moarn.\nYn de Ljouwerter Koepeltsjerke is sneon 5 maart om 16.00 oere in 'lytse Matthäus Passion foar 'dummys'. Elkenien is wolkom om yn de kunde te kommen mei dit stik fan Bach. Mar wat is sa'n Passion foar dummys? Wy freegje it oan dirigint Hoite Pruiksma.\nJan Kooistra nominearret syn mem Grietje Kooistra as Tiisdeitopper. Grietje docht frijwillierswurk yn fersoargingstehûs Anna Schotanus yn Aldskoat. Dêr sjongt se mei in groep minsken en makket se muzyk foar de bewenners. Ek wurket se mei oan de buerthelp yn har wenplak Mildaam. En boppe alles is se ek nochris de leafste mem en beppe, sa seit Jan. Mei oare wurden: Grietje is hjoed mei alle rjocht ús Tiisdeitopper!\nTheunis Bakker fan de Mannen van Staal\nHoite Pruiksma oer de Matthäus Passion foar dummys\nTiisdeitopper Grietje Kooistra\n09:05 - Maaike Rients, Piter & De Kast - Simmer 2000 (Live)\n09:10 - Metallica - Nothing Else Matters\n09:17 - Jan Smit - Als De Nacht Verdwijnt\n09:21 - Kim Wilde - Cambodia\n09:25 - Pogues - A Rainy Night In Soho\n09:33 - De Hunekop - Leech By De Grun\n09:37 - Blondie - Maria\n09:41 - Mooi Wark - Schijt Aan De Regels\n09:50 - Bruce Springsteen - Born In The Usa\n10:06 - Aretha Eurithmics, Franklin - Sisters Are Doing It For Themselves\n10:09 - Mavericks - Dance The Night Away\n10:17 - Griet Wiersma - Gouden Swan\n10:26 - Nolan Sisters - I'm In The Mood For Dancing\n10:32 - Rollo & King - Never Ever Let You Go\n10:35 - Bee Gees - Tragedy\n10:42 - Madcon - Keep My Cool\n10:45 - Wang Chung - Dance Hall Days\n10:53 - Robin Thicke (Ft. T.I. & Pharrell) - Blurred Lines\n11:05 - Cats - Sure He's A Cat\n11:08 - King - Love And Pride\n11:13 - Xavier Rudd - Follow The Sun\n11:17 - Jan Nota - Numer 1\n11:21 - Pratt & Mcclain - Happy Days\n11:26 - Henk Wijngaard - 'n Sneeuwwitte Bruidsjurk\n11:33 - Boudewijn De Groot - Het Land Van Maas En Waal\n11:36 - Sam Smith - I'm Not The Only One\n11:41 - Rowwen Heze - Draak Van 'n Liedje (Albumfersy)\n11:45 - Aldjiersploech Marsum + Van Wieren - Marsum Ahoy\n11:52 - Roots Syndicate - Mockin' Bird Hill


Ried: kontrôles brânfeiligens | Omrop Fryslân (advertinsje)\nRied: kontrôles brânfeiligens 21 okt 2014 - 06:10\n0 reaksjes Nederlands Sloop fan de Kelders - Foto: Omrop Fryslân, Ilse Hermanides\nFerslachjouwer Hayo Bootsma wie by de riedsgearkomste\nDe gemeenteried fan Ljouwert is moandei akkoart gien mei strangere kontrôles op de brânfeiligens yn de binnenstêd fan Ljouwert. De kommende tiid wurdt in tsiental stekproeven dien by húseigeners, om te sjen hoe't it mei de brânfeiligens sit. Ek komme der ynformaasjegearkomsten oer brânfeiligens. Oanlieding foar it strangere tafersjoch is de grutte brân ferline jier op De Kelders. Dêrby kaam in studint om it libben. Ut in rapport fan de ynspeksje feiligens en justysje blykt dat in diel fan de gebouwen dy't útbaarnden net brânfeilich wie.\nDe measte partijen binne bliid mei de nije oanpak, mar fine tsien stekproeven oan de meagere kant. Neffens VVD-fraksjefoarsitter Serge Hollander is it in begjin. De PvdA wol dat boargemaster Crone him derfoar ynset om in lanlik karmerk te krijen foar wenningen dy't foldogge oan de brânfeiligheidseasken.\nKorreksje meldeLês foarTrefwurden: LjouwertbinnenstêdkontrôlesbrânfeiligensView the discussion thread.Diel dit berjocht op: 21-10Hichtepunt stoarm woansdei 20-10Bêste jûn Jong Hearrenfean Besjoch ek...


Mear drankriders Dongeradiel | Omrop Fryslân (advertinsje)\nMear drankriders Dongeradiel 17 sep 2010 - 07:39\nIt tal ûngefallen yn Dongeradiel wêrby't drank yn it spul wie is foarich jier tanommen. Dat sei plysje-sjef Gerrits justerjûn yn in fergadering fan in gemeentlike riedskommisje. Dochs is de mienskiplike feilichheidsoanpak yn Noardeast-Fryslân súksesfol. Neffens de plysje blykt út de sifers dat it tal meldings fan oerlêst en wenningynbraken sterk weromrint.\nKorreksje meldeLês foarTrefwurden: argyfView the discussion thread.Diel dit berjocht op: 17-09Drugsaksje plysje op 'e Weaze 16-09Fredeswake yn Drachten Besjoch ek...


Snits « Frysk Deiblôch\nPosts Tagged ‘Snits’\nPosted by André Looijenga on 24/06/2011\nNuver, mar de lêste fjouwer wiken haw ik gjin nije blôchkes mear pleatst. Ik hie wol wat oare skriuwputsjes dy’t ôf moasten, en tusken de frije dagen troch wie it drok op it wurk, mar binne dat jildige útflechten?\nOan ûnderwerpen om argewaasje fan te hawwen gjin gebrek, soenen jo sizze.\nMar sokke argewaasje kin jin ek hast ferlamje. Wat soe ik myn tiid fergrieme mei it deltypjen, yn it Frysk, fan lulke kommintaren op de healwize besunigings fan it Haachske regear op… sa wat alles dat men earder fan wearde fûn. Wat no ûnderwiis en wittenskippen? wat no kulturiele subsydzjes? wat no iepenbier ferfier yn de ‘regio’? wat no in striidmacht dy’t past by it ekonomysk gewicht fan dit keninkryk? wat no in diverse publike romte mei ek regionale media?\nDit regear krij ik sa njonkenlytsen in lichaamlike tsjinreäksje op. Dat, foar no, net mear dêroer.\nWerom nei myn blôch. Fierders hat it oan stof net ûntbrutsen. Lit my mar ris in pear dinkjes neame dêr’t ik foar jo oer skriuwe koe. Faaks bringt dat de nocht yn it blôchkjen wat werom.\n* Oer ‘âlde Fryske boeken fan froeger’ (om Pier Boorsma oan te heljen) bygelyks. Boeken dy’t ik koartlyn sa mar yn hannen krige, mei in soad wille lêzen haw, en jo graach oanriede soe, binne: Teije Brattinga syn Dy ferrekte papen: documentaire dramatique (in roman oer de reformaasje yn Fryslân yn 1580) en R.R. van der Leest syn hiel sterke Lampefryske forhalen.\n* Oer it ûntmaskerjen fan konsepten as ‘Noard-Nederlân’ en ‘noardlik lânsdiel’ as moderne konstruksjes om Fryslân ûnder de macht fan Grins te krijen, oer hoe’t de Ljouwerter Krante dêr graach oan meiwurket, en oer hoe’t Fryslân dêrtroch syn âldere, en ekonomysk lukrativere, bannen mei Noard-Hollân en Amsterdam ferwetterje lit.\n* Oer Pierius Winsemius (1586-1644), de grutste Fryske skriuwer fan de santjinde ieu (neffens tiidgenoaten alteast), dichter, jurist, lânshistoarikus, amateur-astrolooch en professor yn ’e eloquentia.\n* Oer amusante plannemakkerij dy’tst sa opheinst út de Fryske media. De stielen toer bygelyks dy’t pastoar Van Ulden yn Snits foar de Sint-Martinustsjerke oan de Singel delsette wol (neat mear fan heard eins). Of in akwadukt (!) foar boatsjetrailers tusken de Potten en it Starteilân. (Lês it Sneeker Nieuwsblad en jo miene dat it alle wiken 1 april is.)\nAanst komt der wer in nije digitale Ensafh út. De lêste foar it simmerskoft, dat ik ûnthjit jim dat ik, no’t jim de Ensafh-digi foar treddeheal moanne misse moatte, as ferfanging wer wat rigelmjittiger op myn Deiblôch skriuwe sil.\nFreed, fjouwerentweintich juny 2011.\nPosted in blôch | Tagged: besunigings, blôch, Noard-Nederlân, Pierius Winsemius, Snits | 1 Comment »\nKeninginnedei yn 1915\nPosted by André Looijenga on 29/04/2010\nHjoed ûntduts ik dat der filmbylden bestean fan in Keninginnedeifiering yn Snits yn 1915.\nIt binne bysûndere bylden, fan (wierskynlik) 31 augustus 1915. Minsken hosse en springe troch it byld, lûke mâle gesichten, en roppe laitsjend nei de kamera. Hast hûndert jier lyn diene de minsken dus like healwiis en ûnnoazel as no, blykt mar. Fierders is der stuolledûnsjen, prebearret der ien tsjin in glêde peal omheech te kliuwen, en fleane der jonges op motoaren troch de Merkstrjitte.\nEfkes besjen dus dit filmke, tusken oranjetompûsen, frijmerk en festivalbier troch.\nTongersdei, njoggenentweintich april 2010.\nPosted in Sjoen | Tagged: film, keningshús, Nederlânskens, skiednis, Snits | Leave a Comment »


Tin iis - Uitgeverij Elikser\nDe famylje Jagersma stelt it hûs iepen foar ûnderdûkers en dochter Klaske (14) wurdt starichwei yn it ferset behelle\nDe roman Tin iis is ien fan de meast wurdearre boeken út de Fryske literatuer. Haadpersoan is Klaske Jagersma, 14 jier yn 1942. Har âlder suske Dineke sit yn it ferset en sels wurdt sy dêr starichwei ek yn behelle. It ferhaal giet ek oer de wederwaardichheden fan de famylje Jagersma dy’t it hûs iepenstelt foar ûnderdûkers dy’t dêr koarter of langer tahâlde, om te begjinnen it joadske famke Anneke.\nYn har biografy Foar alles is in tiid út 2006 seit de skriuwster dat se har lilk makke om it feit dat nei 1945 de rol fan de frou yn de oarloch ûnderbeljochte bleaun wie. Tin iis wie ek bedoeld om dêr wat yn te feroarjen. De earste printinge ferskynde yn 1981, de fyfde yn 2005. Tiny Mulder makke sels in oersetting yn it Hollânsk, Gevaarlijk ijs.\nIn roman dy’t de jongerein fan dizze tiid, dy’t de besetting net trochmakke hat, oansprekke sil. Der kin har wat dat oanbelanget net gau in better boek yn hannen jûn wurde, omdat it sa autentyk is.\nPiter Terpstra yn it Frysk Deiblêd\nTiny Mulder (1921-2010) kaam op har trettjinde yn Drachten te wenjen. Yn de oarloch rekke se yn it ferset behelle as koerierster. Nei de oarloch waard se sjoernalist en literêr kritikus by it Friesch Dagblad. Se waardwurdearre om har selsstannich en kritysk oardiel. Tiny Mulder skreau gedichten, berneboeken, ferhalen en twa romans. Yn 1986 krige se de Gysbert Japicxpriis.


'Imago SKS moat profesjoneler' | Omrop Fryslân Skip to main content\n'Imago SKS moat profesjoneler' 29 jul 2006 - 10:36\nIt SKS-skûtsjesilen moat in profesjoneler útstrieling krije. It is dêrom goed dat de lotting yn Grou ferpleatst is nei in grutter ûnderkommen. Dat seit de hoareka yn it doarp. Foar it earst it dit jier kafee De Bierhalle net de lokaasje foar de lotting.\nDer stiet no in grutte tinte op it Halbertsmaplein, midden yn it sintrum. Der wurde dit jier mear minsken ferwachte by de lotting.\nKorreksje meldeLês foarTrefwurden: argyfView the discussion thread.Diel dit berjocht op: 29-07Pensjon-oplichters yn Fryslân 29-07Perreiro Sio net by Profronde Besjoch ek...


Friezen fuortblaasd op NBK | Omrop Fryslân (advertinsje)\nFriezen fuortblaasd op NBK 04 des 2011 - 08:14\n0 reaksjes Friezen fuortblaasd op NBK\nFriezen fuortblaasd op NBK\nDe kampioensdivyzje en earste divyzje fan de Nederlandse Brassband Kampioenschappen yn Grins hawwe gjin Fryske priiswinners opsmiten. Yn de kampioensdivyzje bleau De Wâldsang út Bûtenpost stykjen op in fjirde plak. Yn de earste divyzje wie Pro Rege fan It Hearrenfean mei it fyfde plak de bêste Fryske dielnimmer.\nIt wie sneon de twadde dei fan de kampioenskippen. De Friezen wiene doe wol súksesfol yn de twadde divyzje. Dêr giene alle prizen nei Fryske brassbands. By de divyzjes dy't freed ôfwurke waarden giene de twadde en tredde prizen nei Friezen.\nSnein yn it programma Muzyk Maskelyn opnames fan de kampioenskippen.\nKorreksje meldeLês foarTrefwurden: GrinsbrassbandView the discussion thread.Diel dit berjocht op: 04-12Amtners wikselje fan wurkplak 03-12Aris wint fan Weert Besjoch ek...


Julia Soaemias - Wikipedy\nJulia Soaemias Bassiana (180 - 11 maart 222) wie de mem fan de Romeinske keizer Elagabalus en hearske oer it Romeinske Ryk ûnder de minderjierrichheid fan har soan (218-222).\nJulia Soaemias op in denarius\nJulia Soaemias wie in dochter fan Julia Maesa, in tige ynfloedrike Romeinske frou fan Syrysk komôf, en Julius Avitus. Har omke wie keizer Septimius Sevearus en se wie de suster fan Julia Mamaea. Sy troude mei Sekstus Garius Marsellus, in Romein dy't ek fan Syryske komôf wie. As leden fan de keizerlike Romeinske famylje wennen sy yn Rome dêr't al har bern berne waarden.\nYn 217 waard har neef keizer Karakalla fermoarde, en waard Makrinus de nije keizer. De famylje fan de fermoarde keizer krige tastimming om nei Syrje werom te gean mei al harren eigendommen. Mar sy lieten lykwols de nijeling net samar op de troan ta en Julia fette tegearre mei har mem it plan op om Makrinus út te wei te romjen en him ferfange te litten troch har eigen soan Farius Avitus Bassianus (Elagabalus) dy't doe trettjin jier âld wie. Sy fersprate it geroft dat Elagabalus de bastertsoan wie fan Karakalla.\nYn 218 stoar Makrinus, en Elabalus waard keizer. Julia waard sa de de facto hearsker fan Rome omdat de tsiener him benammen dwaande hâlde mei religieuze saken. Harren bewâld wie net populêr en al gau wie der spul. Julia Soaemias en Elagabalus waarden troch de Praetorjaanske garde fermoarde.\nJulia krige letter waard it stimpel opdrukt fan "publike fijân", en har namme waard út de skiednisboeken ferwidere.\nOpfrege fan "https://fy.wikipedia.org/w/index.php?title=Julia_Soaemias&oldid=992780"


De Messeslikker hie mear refleksje fertsjinne\nSikke Doele, De Messeslikker. Friese Pers Boekerij, Ljouwert 2001. 144 siden. f 30.\nDe superlativen oer Sikke Doele syn debút De Gouden Teeman (1999) spatte suver fan de efterflap fan syn koarte românse De Messeslikker ôf. Om trije te neamen: ‘Sikke Doele is in skriuwer, in echten’ (Trinus Riemersma yn Kistwurk), ‘bysûndere ferhalen, dy't tige besibbe binne oan it wurk fan F.B. Hotz en Remco Campert’ (Ernst Bruinsma yn frsk), ‘Doele bewiist mei dit boek dat ek yn de Fryske literatuer in ferrassing noch altyd mooglik is’ (Joop Boomsma op syn Ynternet-Thússide).\nDat noeget my benammen út om De Gouden Teeman te lêzen en ik moat sizze, se ha net oerdreaun. Prachtige irony, sterke dialogen, moai fan taal en in soad humor. Doele tekent de jierren fyftich en sechstich flot en feardich en set in fantastyske satire del.\nDe Messeslikker giet ek oer de jierren sechstich, mar mist it kompakte persiflearjende fan syn foargonger.\nIn iisferkeaper op in waadeilân, Wierd, bout ijsko's en in nije relaasje yn in simmer fol sinne. Syn foarige relaasje is krekt út, mar dat jout neat, al op 'e boat snúft er de ûnwjersteanbere rook fan frijheid op: frij fan thús, frij fan skoalle, frij fan Mieke. Hy komt dêr wol de nije frijer fan Mieke tsjin, mar dy traktearret him royaal en dat levert Wierd ferhalen dy't hast net wier wêze kinne en in hiel protte pilskes op.\nSyn nije baas, Thijs Ruijg fan IJs van Thijs, is hurd mar wol geskikt. Dy leart him de technyk fan it foardielich iis smarren, wêrby't de klanten belazere wurde (‘de basis fan alle hannel’) sûnder dat it opfalt. De earste nachten stiet Wierd op camping Balgzand, dêr't de skiep strang fan de bokken skieden wurde en dêr't nachts bange famkes har troch kampwachten op stjonkende brommers fan 'e ferkearde helte fan it terrein in droege sleat ynjeie litte om foar te kommen dat har kampkaarten ynlutsen wurde. It foldocht Wierd min, net allinne om't er gjin froulike útfanhuzer ha mei - dy hat er dan noch net - mar benammen om't er oant healwei trijen nachts út 'e sliep hâlden wurdt. Hy slagget oan in rêstich plakje mei in romtinkende campingbaas oan 'e oare kant fan it eilân en dat jout in protte romte foar de ferkenning fan it lichem fan syn eilânleafde Lucy.\nYn de prolooch wurdt de ferloedering fan it sedeleaze eilân sketst: bluisterige nachtravers, patatfretters en fytsedieven slane foar master op. De plysje hat der in dei- en in nachttaak oan om it geile jonge spul in bytsje binnen de stringen te hâlden. De epilooch toant Wierd yn de tsjintwurdige tiid. Hy hellet syn dochter op, dy't op fakânsje west hat op itselde eilân. Se hat dêr in freon opdien oan wa't se om Wierd net hingjen bliuwe hoecht. Wierd sels is hjir in man dy't frij wat argewaasje hat fan de wrâld om him hinne. Dêrmei liket er tige op de minsken dy't yn it ferhaal oer de jonge Wierd safolle argewaasje hawwe fan dy jongelju, út op sûpe, skoare en de jacht op in willich wiif.\nTaal en styl fan it begjin binne tige ûnthjittend. De dialogen tusken Wierd en de nije freon fan Mieke binne flitsend en fol humor. Mar by de beskriuwing fan de campingbaas en syn wurkjouwer floeit Doele syn taal al wat\ntrager. Syn beskriuwing fan seurkonten dy't mear iis ha wolle as Wierd jaan wol of dy't him in healoere op ôfwaaid praat trakteare, wankel op har fyts sittend mei de karre as hâldfêst, is wol wer hiel puntich en skerp.\nGuon dialogen binne masterlik. Utbalansearre wurdkar, geef yndikke, gjin wurd tefolle, orizjinele draai. Doele is dêr hiel sterk yn, dat hat er yn De Gouden Teeman toand en dat is yn De Messeslikker ek te sjen, allinne dêr by lange nei net faak genôch. It praat tusken Wierd en Lucy is gauris flau en gewoan. Pas as regisseur Doele it gehiel no en dan in swypslach jout, komt de faasje werom.\nWat de karakterûntjouwing oanbelanget sitte der nochal wat losse eintsjes yn it boek. Wêrom is Lucy sa bang foar messen? It wurdt my net oertsjûgjend dúdlik. Wêrom giet se by Wierd wei? En wat is der krekt bard by har thús? Se fertelt der wol oer, mar net sa dat je it meifiele kinne. It spilet yn it boek in marzjinale rol, mar bepaalt wol besluten fan ien fan de haadpersoanen. Dat jildt ek foar de campingbaas en Lucy har restaurantbaas. It binne figuranten. Wolle se wat mei Lucy, leit sy it mei harren oan? En Mieke krijgt ek net folle tekening. Fan har witte je suver allinne dat se foar hânbal libbet. Soms wurdt har dat hast op karikaturale wize oanwreaun, al is dy lange wiete ôfskiedstút dy't se him jout en dy't letter ek noch in rol spilet yn it ferhaal, wol moai. De ûntjouwing fan de relaasje tusken Wierd en Lucy hat ek sa syn útfallen yn de beskriuwing. Soms sit der gong en reliëf yn, oare kearen is it sa flau as luzen, bygelyks as it giet oer de aaien dy't Wierd nedich hat mei al dy frijerij (‘oars reitsje ik hielendal leech’).\nIt is spitich dat der net in winter fan refleksje oer dit romandebút hinne gien is. Doele lit mear as ienris sjen dat er wol skriuwe kin. Hy set situaasjes nei syn hân, hat humor. Mar op de ien of oare wize hat De Messseslikker net dy besonken behearsking fan de ferhalen fan De Gouden Teeman. It liket as hat er net genôch ôfstân nommen om te skrassen wat oerstallich is, te finearjen wat krekt wat djipte nedich hat.\nWêrom't it boek yn de jierren sechstich situearre is, bliuwt ek in grutte fraach. Miskien bedoeld as weromsjen fan de haadpersoan, dêr wiist de epilooch min of mear op, mar dan soene je in doel ferwachtsje by dat weromsjen. Dingen dy't er meimakke hat en dy't weromkomme. Of in ferskil tusken doe en no. Mar dat is de allegear net. De plysjes bekeure je as je de hân net útstekke of as je it foarwerp yn je hân net yn it ferlingde fan je earm útstekke, of as je justjes te brutaal binne. Allegear net mear foar te stellen,. Mar allegear beskreaun oft it normaal is.\nDe Messeslikker is krekt wer te literêr om foar ‘gewoan’ leafdesferhaal te fersliten, sûnder nei ferdjipping te sykjen. Dêrfoar hat Doele krekt wat tefolle yn de literêre bouten. Hy hat mei syn debút sa'n ûnthjit sjen litten. Miskien hie er gewoan in oare tiid kieze moatten. Of miskien hie er it langer lizze litte moatten. No hat it tefolle fan in ijsko fan IJs fan Thijs: it liket as sit der in kop op, mar it koekje is healleech.


Boskplaat hâldt bysûndere Europeeske status | It Nijs\noktober 12, 2020 23:19\nDe Boskplaat op Skylge bliuwt de kommende tsien jier offisjeel Europeesk natoerreservaat. En ek al smyt dat gjin pûde mei jild op, it is wol wichtich foar it eilân, sa seit boskwachter Joeri Lamers fan Steatsboskbehear: “De mensen op Terschelling zijn heel trots op het gebied en dat draagt weer bij aan de bescherming ervan.”\nBoskplaat (foto: Wikipedia/Ronald – CC BY-SA 3.0)\nIn natoergebiet krijt de Europeeske status allinnich as der hiele bysûndere natoer te finen is. En der wurde oanbefellings dien foar it behâlden en ferbetterjen fan dy natuer. As je dêr neat of te min mei dogge, kinne je de status ek wer ferlieze. Dat wurdt ek kontrolearre.\nSteatsboskbehear hat ferskate advizen krige. Sa moat in advys út 2018 om de bysûnder natoer te behâlden opfolge wurde. Der moat ek op tasjoen wurde dat it weidzjen fan fee net sa yntinsyf is dat it ferlies fan natoerkwaliteiten opsmyt. Fierder moat Steatsboskbehear minsken better oer it natoergebiet ynformearje en moat de organisaasje derfoar soargje dat nije eksoatyske soarten har op ‘e Boskplaat fêstigje.\nIt wurdt tinken mei it oanpakken fan de feangreiden Libbene fergiftige bisten yn Natuermuseum Fryslân by útstalling GIF Utstalling Mar&Klif giet net troch (bywurke) Himmelwike 2020: folop online fertier foar bern Ferbrede fyzje op sûne grûn Protte mûlekapkefersmoarging fan natoer Waadeilannen Mooglik gjin twadde fergêster yn Marrum


The Next Three Days - Wikipedy\nprodusint Michael Nozik\nbasearre op Pour Elle fan Fred Cavayé\nen Guillaume Lemans\nkamerarezjy Stéphane Fontaine\nfilmstudio Lionsgate Films\nbyrollen Brian Dennehy\npremiêre 9 novimber 2010\nopbringst $67,4 miljoen\nThe Next Three Days is in Amerikaansk-Frânske skrillerfilm út 2010 ûnder rezjy fan Paul Haggis, mei yn 'e haadrollen Russell Crowe en Elizabeth Banks. De titel betsjut "De Folgjende Trije Dagen" (de film begjint mei in sêne middenyn, en is dêrnei ferdield yn "de ôfrûne trije jier" en "de folgjende trije dagen"). De film is in remake fan 'e Frânske film Pour Elle fan Fred Cavayé en Guillaume Lemans, dy't yn 2008 útkaam. It ferhaal giet oer in frou dy't ûnskuldich ta libbenslang feroardiele wurdt foar moard. Har man rekket obsedearre troch it idee om har te befrijen. The Next Three Days krige mingde resinsjes fan 'e filmkritisy en ûntjoech him yn 'e bioskopen ta in hiel beskieden kommersjeel súkses.\nJohn en Lara Brennan binne in lokkich troud pear yn Pittsburgh mei in jonge soan, Luke. Op in dei kriget Lara heechoprinnende rûzje mei har froulike baas, mei wa't se altyd min kinnen hat. Dy jûns hat se in min sin as sy en John in itentsje hawwe mei John syn broer Mick en de frou. Nei't se thúskommen binne, bedriuwe sy en John de leafde. De oare moarns, as se (mei tsjinnichheid) wer nei har wurk sil, ûntdekt Lara in bloedplak yn har jas. Wylst se de jas ûnder de kraan hâldt om it plak derút te spielen, falt de plysje it hûs binnen om har te arrestearjen foar de moard op har baas.\nIt docht bliken dat Lara har baas dea oantroffen is op it parkearterrein fan har bedriuw. Se is de holle ynslein mei in brânblusser dêr't Lara har fingerôfdrukken op oantroffen binne. In kollega fan Lara seach har boppedat yn 'e auto by it stoflik omskot fan har baas wei riden en it bloed fan it plak op har jas blykt ek fan har baas te wêzen. Lara wurdt feroardiele foar moard en kriget libbenslange finzenisstraf oplein. John besiket har yn it tichthûs, en nimt Luke mei, mar it jonkje begjint syn mem te negearjen. Nei't it heger berop trije jier letter ôfwiisd is, besiket Lara selsmoard te dwaan troch har polzen troch te snijen. John is derfan oertsjûge dat syn frou ûnskuldich is, en nei har besykjen ta selsmoard rekket er obsedearre mei it idee om har út 'e finzenis te brekken.\nJohn docht ûndersyk fia it ynternet. Dêr fynt er in boek fan in Damon Pennington, in man dy't sân kear út 'e finzenis ûntsnapt is. Hy siket him op yn in kroech en befreget him oer syn ûnderfinings. Pennington seit tsjin him dat er himsels ôffreegje moat oft er immen wêze kin dy't in brekber âldwyfke omtriuwt of in plysje delsjit om te ûntkommen, want as er dat net kin, hoecht er der net iens oan te begjinnen.\nJohn lit him lykwols net fan it stik bringe, en begjint de algemiene ynformaasje dy't Pennington him jûn hat, dat eltse finzenis wol in swak plak hat, yn 'e praktyk te bringen. Hy bestudearret de rûtinemjittige hannelings fan 'e sipiers yn 'e finzenis, ferkent ûntsnappingsrûtes en hâldt temûk yn 'e rekken wat der de finzenis yn- en útbrocht wurdt. Ek keapet er in pistoal, wat yn 'e Feriene Steaten in simpel gefal is fan in besykje oan 'e wapenwinkel. Spesifike ynformaasje hellet er noch hieltyd fan it ynternet, dêr't er bygelyks fan in ynstruksjefilmke op YouTube leart hoe't er in loperkaai meitsje moat.\nSyn syktocht nei immen dy't him ferfalske paspoarten ferkeapje kin, pakt John oan troch dêrnei te fernimmen by drugsdealers. Dat komt him op in berôving mei mishanneling te stean as er de ferkearde man fertrout. Letter nimt in oarenien lykwols út himsels kontakt mei him op, nei't er heard hat dat John ferlet hat fan ferfalske identiteitspapierren. Underwilens ferkeapet John syn meubilêr en oare besittings en set er ek it hûs te keap. As er by in besyk oan 'e finzenis syn selsmakke loper prebearret en de kaai ôfbrekt yn it slot, wurdt er op in hier nei pakt. Koarte tiid letter kriget er te hearren dat Lara, no't har heger berop neat opsmiten hat, oer trije dagen oerpleatst wurde sil nei in finzenis yn in hiel oar diel fan it lân. Dat bringt in wanhopige John derta om syn plannen foar har befrijing fuortendaliks yn 'e praktyk te bringen.\nIt twingt him ek om drastyske maatregels te nimmen, want hy hat in protte jild nedich foar de flecht fan syn gesin nei it bûtenlân, en syn hûs kin binnen trije dagen net ferkocht wurde. John wol in bank berôvje, mar klaut op it lêste momint tebek. Ynstee folget er by nacht in pleatslike drugsdealer as dy nei syn baas ta riidt om it fertsjinne jild ôf te leverjen. John kringt it hûs yn en berôvet de drugsbaas. As dy in pistoal grypt en him ûnder fjoer nimt, sjit John werom en deadet him. De drugsdealer dy't er folge hie, is by de sjitpartij swierferwûne rekke troch de kûgels fan syn baas, en hy smeket John om him nei it sikehûs te bringen. John laadt him yn 'e auto en stiet yn twastriid oer wat er dwaan moat, mar de man ferstjert ear't er sels mar yn 'e neite fan it sikehûs komme kin, sadat John ferlost wurdt fan syn drege kar. Hy lit it stoflik omskot fan 'e man efter op it bankje fan in bushalte.\nDy nachts bringe John en Luke by John syn âlden troch. John syn heit George treft yn in beurs dy't út John syn rêchsek stiket trije fleantickets nei in beskaat lân oan. Hy begrypt wat der geande is, en ek dat er John en syn gesin nei alle gedachten nea weromsjen sil. Hy seit lykwols neat, ek net tsjin John syn mem, dy't net yn Lara har ûnskuld leaut. De oare moarns begjint John syn befrijingsplan mei it stellen, ferfalskjen en weromlizzen fan in bloedûndersyk fan Lara, dy't sûkersykte hat, sadat it wiist op in steat fan hyperkaliëmy. As de finzenisdokter dat sjocht, wol se kontakt opnimme mei it ynstitút dat it ûndersyk útfierd hat, mar dêr hat John alle tillefoanlinen trochknipt, dat se kriget gjin gehoar. Dêrop lit se Lara foar de wissichheid mei tûzen hasten nei it sikehûs oerbringe, wat John syn befrijing in stik makliker makket. Hy lit Luke efter op in jierdeisfeestje by in freondintsje, fan wa't er de mem, Nicole, kennen leard hat by syn besykjes mei Luke oan 'e pleatslike boarterstún.\nUnderwilens folgje resjersjeurs Nabulsi, Quinnan en Collero, deselden dy't trije jier lyn Lara arrestearre hawwe, de oanwizings dy't se by it heal útbrânde drugshûs fûn hawwe werom nei John syn auto. As se hûssiking dogge, treffe se in fierhinne leech hûs oan, en in jiskefet dat folsit mei ferskuorde plattegrûnen, lânkaarten en bryfkes mei oantekenings. Se konkludearje dat John besykje wol om syn frou te befrijen. Harren warskôging oan it sikehûs komt lykwols te let, mei't John dêr al sûnder swierrichheden de bewekkers oer it mad kommen is. Syn grutste probleem is om Lara, dy't net mei wol, te bepraten om mei te wurkjen, wêrfoar't er emosjonele sjantaazje brûkt troch te sizzen dat harren soan dan mar allinnich efterbliuwe moat, want John sels sil no perfoarst ek yn 'e finzenis komme.\nTegearre witte John en Lara it sikehûs te ûntflechtsjen en de tahastige plysje te ûntwiken. As se lykwols Luke ôfhelje sille, ûntdekke se dat Nicole de bern op it jierdeisfeestje meinommen hat foar in besykje oan 'e dieretún. John konkludearret dat se Luke efterlitte moatte, om't se mar in beheinde mjitte fan tiid hawwe foar't de plysje hiel Pittsburgh ôfsletten hat. Ienris bûten de stêd besiket Lara lykwols op 'e nij selsmoard te dwaan troch harsels midden op 'e autosnelwei út 'e ridende auto falle te litten, eat dat John mar op it nipperke wit foar te kommen. Nei't se oan 'e kant fan 'e dyk wat bekommen binne, ride John en Lara sûnder dat it nedich is om dêroer te praten, werom nei Pittsburgh, dêr't se yn 'e dieretún Luke ophelje. Nicole, dy't John en Luke nei de útgong fan 'e dieretún folget, sjocht hoe't yn John syn auto in ûnbekende frou Luke oankrûpt. Mei't se wit dat Luke syn mem yn 'e finzenis sit, en om't John him hjoed planút nuver holden en droegen hat, beseft se wat der oan 'e hân is, mar se giet werom nei de oare bern en bemuoit har der fierder net mei.\nTsjin dy tiid hat de plysje Pittsburgh hermetysk fan 'e bûtenwrâld ôfsletten. Omreden fan klachten fan 'e boargemaster oer de ynfloed fan 'e resultearjende filefoarming op 'e ekonomy krije de plysjes opdracht om inkeld auto's oan te hâlden dêr't in man en in frou tegearre yn sitte of mei inkeld in lyts jonkje by har. John is harren te fluch ôf troch by it treinstasjon, dêr't persoanskontrôles de boel ek ophâlde, in lift oan te bieden oan in âlder troud pear dat deselde kant út moat as hy. Foar de plysjes by de kontrôlepunten liket de auto sadwaande in hiele famylje te befetsjen fan twa âlden mei harren soan en pake en beppe derby. By Buffalo (New York) sette se it troud pear ôf en ride dan de grins oer nei Kanada.\nDe plysje yn Pittsburgh hat ûnderwilens de ferskuorde oantekenings fan John útsocht en konkludearre dat er nei Haïty ta wol. Alle lofthavens yn Pennsylvania en de oanbuorjende Amerikaanske steaten en teffens yn 'e Kanadeeske provinsjes Ontario en Kebek krije de opdracht om fleantugen nei Haïty tsjin te hâlden, mar John, Lara en Luke wurde net ûntdutsen. It docht bliken dat John de kaarten en oantekenings mei opsetsin efterlitten hat om in eventueel plysje-ûndersyk te mislieden. Yn wurklikheid giet er mei wiif en bern oan board fan in flecht nei Caracas, yn Fenezuëla. Dêr oankommen geane Lara en Luke tegearre op in bêd yn harren hotelkeamer lizzen. Luke tutet syn mem op 'e foarholle en falt yn 'e sliep.\nWerom yn Pittsburgh sit de hiele saak resjersjeur Quinnan dwers. Tegearre mei syn partner Collero keart er werom nei it plak delikt dêr't de baas fan Lara trije jier lyn fermoarde is. Yn in flashback wurdt toant wat dêr trije jier lyn bart is:\nLara har baas wurdt by har auto op it parkearterrein opwachte troch in jonge frou dy't dakleas of drugsferslave is of allebeide. Dy slacht har fuortendaliks mei de brânblusser de harsens yn en stelt har beurs. Fuort dêrnei komt Lara der oan, dy't by de yngong fan it parkearterrein tsjin 'e oerfalster opbotst. Sûnder dat se der sels erch yn hat, bringt dat in bloedplak op har jas oer. Tagelyk heart se in knoop fan 'e jas fan 'e oerfalster springen. Lara sjocht it lyk fan har baas net lizzen, om't dat tusken de auto's yn leit, oan 'e lofterkant fan har eigen en de rjochterkant fan 'e auto fan har baas. De fuortsmiten brânblusser is ûnderwilens foar Lara har auto rôle, dat se pakt it ding op en set it oan 'e kant. Se stapt yn en riidt fuort, wêrby't se in kollega foarbykomt dy't op datselde momint it parkearterrein op rint. Hy sjocht (no't Lara har auto it sicht net mear blokkearret) daliks it lyk fan 'e baas lizzen.\nAs Quinnan en Collero it plak delikt besykje, reint it dat it miicht. Quinnan komt tebinnen dat it de jûns fan 'e moard ek sa wiet wie. Hy freget him ôf oft Lara dochs net de wierheid sprutsen hat. Stel dat de knoop fan 'e oerfalster, dy't nea weromfûn is, fuortspield is troch it reinwetter. Hy lit in stikje papier yn in plasse falle en folget it as it fuortspield wurdt nei in rioelputsje. Mei help fan Collero lûkt er it roaster omheech en fielt by de râne lâns, mar fynt neat. Wylst se it roaster wer te plak lizze en har ôfjouwe sûnder wat bedijd te hawwen, spielt de rein trije jier fan opheape smoargens fan in knoop ôf dy't Quinnan krekt mist hat. De knoop falt yn it rioelputsje.\nresjersjeur Nabulsi Lennie James\nresjersjeur Collero Aisha Hinds\nresjersjeur Quinnan Jason Beghe\nLuke Brennan Ty Simpkins\nAlex Gaidar Kevin Corrigan\nMike Tyrone Giordano\nbrigadier Harris Allan Steele\nHarv James Ransome\ndokter Byrdie Lifson Trudie Styler\nLuke Brennon (3 jier) Tyler M. Green & Toby J. Green\nThe Next Three Days waard regissearre troch Paul Haggis nei in senario dat er sels skreaun hie op basis fan 'e Frânske film Pour Elle, út 2008, fan Fred Cavayé en Guillaume Lemans. Dy film hie fierhinne deselde plot, útsein dat dêr fan it begjin ôf oan dúdlik wie dat de frou fan 'e haadpersoan ûnskuldich is, wylst dat yn Haggis syn film oan 'e ein ta dizenich holden wurdt. Neffens Haggis sels giet The Next Three Days oer de fraach oft jo de frou fan wa't jo hâlde, rêde soene, as jo dêrfoar in persoan wurde moatte soene fan wa't sy net mear hâlde kin.\nDe film waard produsearre troch Michael Nozik, Olivier Delbosc, Haggis sels en Marc Missonnier foar de studio's Lionsgate Films, Highway 61 Films en Fidélité Films. Foar The Next Three Days wie in budget fan $30 miljoen beskikber. De kamerarezjy waard dien troch Stéphane Fontaine, wylst de filmmuzyk fersoarge waard troch Danny Elfman. De opnamen setten begjin oktober 2009 útein op lokaasje yn Pittsburgh, en duorren 52 dagen. De lêste filmdei wie 12 desimber.\nDe distribúsje fan The Next Three Days waard fersoarge troch Lionsgate Films. De film gie op 9 novimber 2010 yn New York yn premiêre en iepene dêrnei op 19 novimber yn 'e Amerikaanske bioskopen.\nThe Next Three Days krige fan 'e filmkritisy mingde resinsjes. Yn it tydskrift Entertainment Weekly fûn Lisa Schwarzbaum it in goede film. It sterkste punt omskreau se as: "it opwekjen fan eskalearjende weagen fan spanning en mislieding yn 'e plot as John, op advys, de befrijing [fan syn frou] út 'e finzenis tariedt." De foaroansteande kritikus Roger Ebert kende de film lykwols mar 21/2 fan 4 stjerren ta, en skreau: "The Next Three Days is net in minne film; it is gewoan wat in fergriemen fan talint dat better brûkt wurde kinnen hie."\nOp 'e webside Rotten Tomatoes, dy't resinsjes sammelet, hie The Next Three Days in midsmjittich goedkarringspersintaazje fan 51%, basearre op 165 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Russell Crowe en Elizabeth Banks dogge harren uterste bêst, mar harren aktearprestaasjes, dêr't gjin lek of brek oan is, binne net alhiel genôch om te kompinsearjen foar it ûngelikense tempo fan 'e film of de ûnoannimlike plot." Op Metacritic, de wichtichste konkurrint fan Rotten Tomatoes, behelle The Next Three Days in goedkarringspersintaazje fan 52%, basearre op 36 resinsjes.\nThe Next Three Days brocht yn 'e bioskopen yn 'e Feriene Steaten en Kanada $21,1 miljoen op, en yn alle oare lannen en territoaria $46,3 miljoen. Wrâldwiid kaam de opbringst dêrmei út op $67,4 miljoen. Ofset tsjin it budget fan $30 miljoen betsjut dat in winst fan $37,4 miljoen, hoewol't dêr de marketingkosten noch wol ôf moatte. Dat makke fan The Next Three Days in hiel beskieden kommersjeel súkses.\n(in) Offisjele webside fan The Next Three Days\n(in) Ynformaasje oer The Next Three Days yn 'e Internet Movie Database (IMDb)\nOpfrege fan "https://fy.wikipedia.org/w/index.php?title=The_Next_Three_Days&oldid=1039918"\nFilm oer in finzenisútbraak\nDizze side is it lêst bewurke op 10 jun 2021 om 22.22.


Tusken it griene egypte en de keale granytbergen fan Sinaï leit de woastine, in keale, wide wyldernis fan sân en rotsen. Der wurdt sein, dat it yn âlde tiden dêr better wenjen wie as nou, dat der doe hwat mear wetter wie, mear beammen en mear iten foar it fé; yn elk gefal kaem it der doe ek al net rom om foar minsken en fé. Der binne plakken dêr't altyd wetter is en dêr't beammen groeije - hege palmen almeast, dy't gjin skaed jowe dat makket - mar sokke oäsen lizze soms dagen fier útinoar. Simmers reint it dêr net, mar yn 'e winter kin it soms spiele; dan rinne de djippe dellingen tusken de hege rotsen fol wetter en beken en rivieren rinne brûzjend it westen yn, de kant op nei sé. Mar meastal is it in koarte freugde en nei in dei-mannich is alles wer like toar en droech; it wetter is oplutsen fan 'e gleone sinne of weiwurden yn 'e groun. En bûten de oäsen groeit net folle: hwat stikelige strûken en hjir en dêr hwat toar en earmoedich gêrs, dat, dy't der wenje hawwe soms muoite om har skiep en geiten troch de tiid to krijen. Suver it hiele jier troch is it der deis hjit en baernt de sinne op 'e wide sânflakten en op 'e keale, swarte rotsen; mar winters kinne de nachten sa kâld wêze, dat men der net fan sliepe kin en leit to triljen yn 'e klamme, trochswitten klean.\nDat sa is dat lân: toar en wyld ûnder in skroeijende sinne en dêr moast it folk fan Israël lâns, in mars fan dagen en wiken nei de bergen yn it súden. It is al in ûndernimmen foar in karavaen, mei kamielen dy't de trachten tôgje en de folle wettersekken fan geitelear, mar dit wie in folk, mei froulju en bern en greate keppels kij en lytsfé, in folk dat nea net reizge hie yn 'e wyldernis en berne wie yn in grien en fruchtber lân.\nDer wie by al dit folk gjin ien dy't de woastine better koe as Mozes. Net om 'e nocht hie er hjir fjirtich jier mei de keppel swalke en soms tocht er, dat sa'n machtich folk hjir mei gjin mûglikheit forkeare koe. Drinken, dat soe faeks noch gean, mar hwat moasten al dy minsken ite, as ien kear it peaskebrea op wie, dat hja meinommen hiene út Egypte? Hy wist it net, mar lykwols siet er der net oer yn. Dyselde Heare, dy't har út Egypte laet hie en troch de Reidsé hinne, dy soe har ek biwarje op dizze swiere, lange reis en har ienris bringe yn it biloofde lân. En hwat hindere it, dat hy, Mozes, net wist hoe't it moast, salang as God it wist en it ek dwaen soe? Dat sa marsjearde Mozes foar it folk út, moedich en rjocht en tige tankber foar alles dat de Heare oan har dien hie. En sa hearde it mei allegearre to wêzen, mei hiel dat forloste folk, dat in lang jier Gods wûnders sjoen hie en dat nou, efter syn wolkkolom, op wei wie nei syn hillige berch. Mar sa wie it net. Wis, hja wiene moedich op reis gien by de Reidsé wei, de tank yn it hert en in liet op 'e lippen, mar doe't hja in fiks ein roun hiene, né, doe stie de holle har net mear nei sjongen. Soe dat nou alle dagen sa moatte, sa'n bloedich ein rinne? Wie de sinne hjir altyd sa gleon en joech dat sân altyd sa waerm op en hie men altyd sa'n toarst? En swierder mouden de fuotten troch it sân en de froulju koene mar amper de lytse bern mear drage en de jonges en famkes fregen oan ien wei om drinken en oft se der nou hast wiene?\nDy nachts sliepten se yn 'e platte, broeiske tinten en ier op 'e moarn wiene se al wer reisfeardich. Ek dy twadde deis rounen se ûren. It wie oft de sinne noch fûlder stiek, oft in úre noch langer duorre. It skerpe sân dat al dy tûzenen fuotten opjagen, wie as in wolken om har hinne: it kaem yn 'e eagen, yn 'e earen, yn 'e mûle; it knarste har tusken de tosken, elke kear as hja ieten fan it droege brea. En al faker moasten se drinke; it wetter mindere hurd yn flessen en sekken en it wie lij en smakke nei it geitelear.\nDe tredde deis rounen se wer in hiel ein en alles wie noch helte minder: de sinne, it sân, de toarst. Nou moasten se dizze dei in oäse fine, hwant it wetter wie sa goed as op; de measten hiene neat mear. Mar hoe't hja ek seagen, hoe't hja de seare eagen ek ynspanden, nearne wie it grien fan beammen, nearne it wiuwen fan fiere palmen; der wie oars net as sân en de donkere, hege rotsen.\nDoe't der noait in ein like to kommen oan dy lange mars en it lêste wetter út 'e lêste flesse op wie, bigounen se to mompeljen. Yn Egypte wie it better as hjir yn dizze woastine. It wurk wie swier en de\ndriuwers wreed, mar der wie to-minsten drinken. Drinken! Alles soene se jaen wolle foar in slok drinken. Mar nearne wie wetter yn dizze gleone hel! En Mozes, dy roun dêr mar, krekt as wist er net hwat toarst en wurgens wie. Mar Mozes wie nou ienris gjin gewoan minske, dy koe men net rekkenje!\nEn doe ynienen seagen de foarsten it blinken fan wetter, earne njonken it paed. Mei ien slach foel alle wurgens fan har ôf. Wetter! Hja rôpen it troch oan dy't nei har kamen en hastich setten se op it wetter ta en lieten har falle oan 'e kant fan 'e mar. Mar doe't hja de earste swolch namen, wie it as reau de mûle har byinoar, sa bitter wie it. De triennen sprongen har yn 'e eagen, doe't hja it wer útspuije moasten. Nou wiene se sa bliid, dat der wetter wie en der sa nedich oan ta, en nou koene se it net drinke! As it noch hwat lij west hie, of der hie hwat sân yn sitten, sa krekt seagen se net yn 'e woastine nei in mars fan trije dagen; mar bitter...\nEn doe't hja der meiïnoar oer praetten, forheftich en mei folle gebearten, krige Mozes de skuld. Mei man en macht gyngen se op him ta. Hy hie har yn dizze skriklike wyldernis brocht, nou moast hy dan mar sizze hwat hja drinke moasten!\nFansels wist Mozes likemin hoe't it moast. Hy hie ek toarst en ek foar him wie it in swier stik, dat dit wetter net to drinken wie. Mar hy gyng net tsjin God yn it forset, hy stiek gjin fûsten omheech, hy twong net om wetter. Yn dizze selde woastine hie er wachtsjen leard. Hy rôp ta de Heare en daliks krige er antwurd. De Heare wiisde him in hout en hiet him, it yn it wetter to smiten. Sûnder bitinken die Mozes it; hy tocht net: hwat soe nou sa'n dead stik hout, mar fuort nei't er it der yn smiten hie, knibbele er en dronk. It wie lekker en hy wonk de oaren, dat hja har gong gean koene. Nei't elk him sêd dronken hie, warskôge de Heare it folk noch ien kear. Mozes moast har ynskerpje dat hja to-nei nei de stimme fan 'e Heare, har God, harkje moasten en dan soe Hy gjin ien fan al de kwalen op har lizze, dy't Er oer Egypte brocht hie.\nFan Mara - sa neamden se dat plak om't it wetter ‘mar’, dat is ‘bitter’, wie - trieken se fierder en kamen yn in djippe delling tusken hege rotsen; de oäse Elim. Der wiene sawntich palmbeammen en tolve wetterboarnen en op dat plak hâldden se rest en setten se de tinten op.\nLetter trieken se wer fierder it Suden yn en kamen se yn 'e woastenije Sin.


Omrop Fryslân: Undernimmers yn Harns hawwe grutte soargen oer ferbreding slûs Koarnwertersân\nFarwei De Boontjes fan Koarnwertersân nei Harns is net djip genôch, en de slûs moat foaral net te lang ticht wêze as dy lang om let ferbrede wurdt, fine de ûndernimmers yn Harns.\nLês mear oer: Undernimmers yn Harns hawwe grutte soargen oer ferbreding slûs Koarnwertersân.\nLinksbûten Derguti nei haadklasser Bûtenpost\nHy spile earder ek foar Harkemase Boys en Snits Wyt Swart.\nLês mear oer: Linksbûten Derguti nei haadklasser Bûtenpost.\nOp fakânsje yn Europa is wer mooglik, reizen dêrbûten wurde ôfret\nIt sein foar Dútslân, België. Italië, Kroatië en de Nederlânke gebietsdielen oersee giet fan oranje op giel. Net op grien....\nLês mear oer: Op fakânsje yn Europa is wer mooglik, reizen dêrbûten wurde ôfret.\nIt Oranje Hotel yn Ljouwert hâldt op mei it restaurant\nIt hotel, dat falt ûnder de Eden Group, fokusset him yn de takomst op it hotel.\nLês mear oer: It Oranje Hotel yn Ljouwert hâldt op mei it restaurant.\nBewenners ferpleechhuzen meie mei yngong fan 15 juny wer mear as ien besiker ha\nDe termyn stie earst op de planning foar in moanne letter: 15 july.\nLês mear oer: Bewenners ferpleechhuzen meie mei yngong fan 15 juny wer mear as ien besiker ha.\nPvdA Ljouwert stelt fragen oer soarchsintrum dêr't bewenners net nei bûten meie\nPvdA yn gemeenteried fan Ljouwert wol dúdlikens oer de situaasje fan de bewenners fan soarchsintrum Florastate yn de stêd.\nLês mear oer: PvdA Ljouwert stelt fragen oer soarchsintrum dêr't bewenners net nei bûten meie.\nDoedens is troch produsint EndemolShine op non-aktyf set, om't hy him yn de ôfrûne wiken net oan de RIVM-maatregels holden hat.\nLês mear oer: Fryske GTST-akteur Ferry Doedens op non-aktyf set.


Wêrom is de Oseaan sâlt? Komposysje fan Seewetter\nWêrom is de Oseaan sâlt?\nWêrom is de See Sâlte (mar de measte marren binne net)\nHawwe jo echt geweldich wêrom't de osea sâlt is? Hawwe jo geweldich wêrom de marren net sâlt wurde? Hjir is in sjogger nei wat de oseaan sâlt makket en wêrom't oare oar fan wetter in oare gemyske komposysje hawwe.\nWêrom is de See Salty\nOzeanen binne om in heule tiid hinne, sadat guon fan 'e sâlten oan it wetter oanbean waarden yn' t tiid dat gassen en lava fanwege ferhege fulkaanaktiviteit spoarten. It kooldioxide oplost yn wetter út 'e sfear bildet in swakke karbonsoarch dy't mineralen oplost.\nAs dizze mineralen oploste, foarmje se ionen, dy't it wetter sâlt meitsje. Wylst wetter út 'e ose fan' e oseaan komt, wurdt it sâlle efterlitten. Ek rivieren draaie yn 'e oseanen, nammentlik ekstra ienen fan' e stien dy't troch reinwetter en streamen erodearre waard.\nDe sâltwinning fan 'e oseaan, of syn saliniteit, is frij stabile op sa'n 35 dielen per tûzen. Om jo in gefoel te jaan hoefolle sâlt dat is, wurdt bepaald dat as jo alle sâlten út 'e oseaan namen en it oer it lân ferspriede, soe it sâlje in laach mear as 500 meter djippe foarmje. Jo kinne tinke dat de oseaan mear tiid sâlt wurde sil, mar in part fan 'e reden dat it net is om't in protte fan' e Ien yn 'e oseaan binne troch de organismen dy't yn' e oseaan libje. In oar faktor kin de formaasje fan nije mineralen wêze.\nDêrmei komme marren wetter út streamingen en rivieren. Lakes binne yn kontakt mei de grûn. Wêrom binne se net sâlt?\nNo, guon binne! Tink oan de Grutte Sâltmar en de Dead Sea. Oare marren, lykas de Grutte Marren, binne fol mei wetter dat in soad mineralen befettet, mar sûget net. Wêrom is dit? Moarn is it omdat it wetter sâlt is as it natrium-ionen en chloride-ionen befettet. As de mineralen dy't ferbûn binne mei in mar net folle natrium befetsje, sil it wetter net tige sâlt wêze.\nIn oare reden fan 'e mar sjogge net te sâlte te wêzen, omdat wetter faak ferlitse marren om syn reis nei de see troch te gean . Neffens in artikel yn Science Daily, bliuwt in drop fan wetter en har assosjearre ionen yn ien fan 'e Great Lakes foar sa'n 200 jier. Oan 'e oare kant kin in wetterdruppel en syn sâlt yn' e ose fan 100-200 miljoen jier bliuwe.\nKonvertearjen fan pûn nei kilograms konvergje bygelyks probleem\nKofje Cup en Bomb Calorimetry\nWeird en interessante wetterfacts\nHoe't in Abstract foar in Scientific Paper opskriuwt\nHoe te bewurkjen fan temperatueren fan Kelvin nei Celsius\nCubic Inches nei Cubic Feet Conversion\nDe Difference tusken Hibernaasje en Torpor\nPlein loftline skipslisten\nIt ferhaal fan Rigoberta Menchu, de Rebel fan Guatemala\nLearje de Basic Costs fan Private Ice Skating Lessons\nHoe meitsje jo in RC Dragster?\nOersetting: Makket proteinsynthesis mooglik\nGebeden foar maaie, de moanne fan 'e heuvelje Mary\nHow To Blow In Unpoppable CD Bubble\nPros en mens fan 'e Teaching\n"De Fighter" - Faktoart tsjin Fiktion\nJohann Friedrich Struensee Biografy\nFilename taheaksels yn Delphi\nDe 18-lofter skorreksje yn in US Open\nWitte Waarmes haar?\nDe basys of if sentences\nHoe't Sina it Nasjonaal Folkekongres is keazen\nAs de Race foar presidint begjint


Ieren op A7 fan de dyk helle | Omrop Fryslân (advertinsje)\nIeren op A7 fan de dyk helle 05 jun 2014 - 10:36\n0 reaksjes De plysje hat woansdeitemiddei by in kontrôle op de A7 by De Jouwer twa manlju fan 25 en 31 jier út Ierlân oanholden. De 31-jierrige Ier waard socht troch de plysje út Brabân yn it ramt fan in rinnend ûndersyk. Syn 25-jierrige lângenoat hie noch ferskate boetes iepenstean. Dy hat er op it plysjeburo betelle, wêrnei't er wer frijkaam. De 31-jierrige man wurdt tongersdei oerdroegen oan de plysje yn Brabân.\nKorreksje meldeLês foarTrefwurden: A7De JouwerIerenView the discussion thread.Diel dit berjocht op: 05-06Hurdriders De Fryske Marren 05-06Dief, dronken, gjin rydbewiis Besjoch ek...\nNije soarchoanpak yn âldereinsintrum De Flecke 24 okt 2016 - 10:30 Bewenners fan wensoarch- en behannelsintrum De Flecke op 'e Jouwer kinne tenei yn húskeamers telâne. Yn de húskeamergroepen wurdt mienskiplik... Spûkrider op A7 tusken Tsjalbert en Snits 20 okt 2016 - 21:07 De Verkeers Informatie Dienst warskôget foar in spûkrider op de A7 tusken Tsjalbert en Snits. Ferkear wurdt oanret om rjochts te hâlden en net yn... "130 op A7 set libbens fan boargers op it spul" 20 okt 2016 - 20:22 It ferheegjen fan de maksimumsnelheid nei 130 kilometer yn 'e oere op de A7 tusken De Tynje en knooppunt Drachten set libbens fan boargers op it... Auto mei oanhinger yn fangrail by De Tynje 15 okt 2016 - 17:15 Op de A7 tusken De Tynje en Beetstersweach is sneontemiddei in auto mei in oanhinger mei in auto derop yn de slip rekke en tsjin de fangrail... (advertinsje)


De FNP stelt op `e nij fragen oer it neilibjen fan de twa provinsjale feroarderingen oer de bestriding fan skealike planten. De planten binne in gefaar foar melkfee en hynders, benammen as de Jabikskrúswoartel of stikels yn hea of kuil bedarje. Dêrom is der regeljouwing dy't foarskriuwt dat eigners fan perselen dy planten fuort helje moatte. De FNP konstatearret dat de eigen provinsjale regels net útfierd wurde en freget aksje.\nDe FNP fynt dat de brûkers fan de buertbus yn Fryslân gau wer de mooglikheid hawwe moatte mei it iepenbier ferfier te reizgjen. Neffens berjochten yn de media fan dit wykein kin de feiligens yn de lytse achtpersoans buertbuskes net garandearre wurde, sa blykt út ûndersyk fan TNO. In oplossing wurdt net foar oktober ferwachte, en dêrom wol de FNP dat der alternativen komme foar de reizgers dy't fan de Fryske buertbuslijnen gebrûk meitsje.


Aginda | ensafh | Page 2\nPleatst op 18 oktober 2021\nLês fierder by Tresoar… Lês fierder\nAginda 16-10-21: Presintaasje bondel mei blomlêzing LHBTY+-literatuer op Rôze Sneon\nPleatst op 13 oktober 2021\n‘Do draachst de leafde oan’\nDe rom hûndert opnommen fragminten binne sammele troch in redaksjeteam dat bestie út Jelle Krol, Jantsje Post, Doeke Sijens, Janneke Spoelstra en Tsjerk Veenstra. De âldste tekst is út ’e santjinde iuw, Aan Elisene fan Titia Brongersma.… Lês fierder\nPleatst op 10 oktober 2021\nSjoerd Bottema fertelt oer en út syn spûkeboek De grize oer de grouwe: tsjustere praktiken, grouwélich en grousum, mar ek gauris fermaaklik. Oer duvels, heksen, spûken en oar rosmos. Jaap Louwes dêrnjonken, besjongt de deistige dingen mar ek it needlot. It Frysk is foar him is in prima blues- en rock&roll taal. Yn 2019 ferskynde Jaap syn meast resinte c.d. “Set ‘m op ” mei titels as “Memmen by it stek” en “Spikerjack”\nSjoch foar mear ynformaasje by Boeken fan Fryslân… Lês fierder\nEmiel Stoffers en Hilda Talsma hawwe in protte oerienkomsten yn har wurk. Dêr’t Emiel sjongt oer werkenbere sitewaasjes dy’t Friezen belibje op it wurk of yn it deistige libben, skriuwt Hilda oer deselde tematyk. Se ha ek it talint om net om de feiten hinne te draaien en beneame de dingen sa’t se binne. De geasten fan dizze kreative rûchhouwers, dy’t tagelyk hiel gefoelich binne foar alles wat om harren hinne bart, brûzje altyd fan de ideeën. De Hûnekop en Hilda Talsma nimme jim op dizze jûn mei op reis troch har repertoire.\nAginda 19-10-21: Vertalersgeluk, mei û.o. Jan Popkema\nPleatst op 7 oktober 2021\nExplore the North, Tresoar en Boekhandel Van der Velde organisearje jûn Vertalersgeluk mei priiswinnende oersetters\nJûn yn it teken fan boekoersettingen yn gearwurking mei de Europese Literatuurprijs en it Nederlands Letterenfonds\nProduksjehûs Explore the North, Tresoar, Boekhandel Van der Velde organisearje op tiisdei 19 oktober 20.00 oere yn gearwurking mei de Europese Literatuurprijs en it Nederlands Letterenfonds de jûn Vertalersgeluk. Trije oersetters, Jan Popkema, Annemarie Vlaming en Lette Vos, fertelle dy jûn oer har fakgebiet en de útdagings dy’t sy yn har wurk tsjinkomme. Vlaming is winner fan de Europese Literatuurprijs fan dit jier en Popkema krige de dr. Obe Postmapriis 2020.… Lês fierder\nAginda 09-10-21: Dichterskollektyf RIXT komt mei It Literêr Sirkwy\nPleatst op 1 oktober 2021\nEarste sirkwyjûn op 9 oktober yn kafee Marktzicht yn Drachten\nDe ferskate RIXT-dichters dy’t ein july meidien hawwe oan RIXT op ’e Arke sette de toan foar de earste jûn, Arke yn ’zicht. Yn de Skriuwersarke op de Feanhoop wurken RIXT-dichters gear mei dichters Sigrid Kingma en Arjan Hut en muzikant Bruno Rummler. De poëzy en muzyk dy’t dat oplevere hat, wurdt yn kafee Marktzicht presintearre.… Lês fierder\nAginda 27-11-21: Fedde Schurerlêzing 2021 “Kneppelfreed 70 jier”\nPleatst op 29 september 2021\nSaterdei 27 novimber, De Koperen Tuin te Ljouwert, 14.30 – 17.00 oere.\nFerline jier koe de Fedde Schurerlêzing net hâlden wurde fanwege Covid. Sa as it no liket, sil it dizze hjerst slagje. Wy hawwe trije sprekkers: Sigrid Hemels, heechlearaar fan de Erasmus universiteit, Bert Looper, âld-direkteur fan Tresoar en skriuwer en sjoernalist Abe de Vries.… Lês fierder


sleep options memory foam mattress – techtonic.info\nOn September 10, 2018 September 17, 2018 By\nsleep options memory foam mattress sleep options memory foam mattress cover sleep options 8 inch memory foam mattress.\nsleep options memory foam mattress tuft and needle mattress review sleep options memory foam twin mattress sleep options 8 inch memory foam mattress.\nsleep options memory foam mattress latex memory foam mattress reviews home furniture design ideas sleep options memory foam twin mattress sleep options 8 inch memory foam mattress.\nsleep options memory foam mattress inch gel memory foam mattress sleep options memory foam mattress cover sleepys sleep options memory foam mattress.\nsleep options memory foam mattress sleep 8 firm memory foam mattress sleep options memory foam mattress reviews sleep options memory foam twin mattress.\nsleep options memory foam mattress memory foam mattresses foundations how to build a memory foam mattress foundation sleep options mattress sleep sleep options memory foam twin mattress sleepys sleep.\nsleep options memory foam mattress 3 cool support gel memory foam mattress topper comfortable sleep temperature sleepys sleep options memory foam mattress sleep options memory foam mattress reviews.\nsleep options memory foam mattress sleep gel memory foam mattress sleep options memory foam mattress reviews sleep options memory foam twin mattress.\nsleep options memory foam mattress sleep options 8 inch memory foam mattress sleep options memory foam mattress cover.\nsleep options memory foam mattress sleep options mattress memory foam mattress natural latex mattress sleep options memory foam twin mattress sleepys sleep options memory foam mattress.\nsleep options memory foam mattress what is the ultimate memory foam mattress in sleep options memory foam mattress cover sleep options 8 inch memory foam mattress.\nsleep options memory foam mattress firm memory foam mattress sleep options memory foam twin mattress sleepys sleep options memory foam mattress.\nsleep options memory foam mattress starry night cool gel memory foam mattress topper sleep options memory foam twin mattress sleep options memory foam mattress reviews.\nsleep options memory foam mattress sleep options memory foam twin mattress sleep options memory foam mattress cover.\nsleep options memory foam mattress memory foam mattress sleep sleep options memory foam twin mattress sleepys sleep options memory foam mattress.\nsleep options memory foam mattress ventilated memory foam mattress topper sleep options 8 inch memory foam mattress sleepys sleep options memory foam mattress.\nsleep options memory foam mattress memory foam mattresses foundations sleepys sleep options memory foam mattress sleep options memory foam mattress cover.\nsleep options memory foam mattress memory foam mattress topper doubles sleep options memory foam mattress cover sleep options 8 inch memory foam mattress.\nsleep options memory foam mattress customer reviews sleep options memory foam mattress reviews sleep options memory foam mattress cover.\nsleep options memory foam mattress sleep options 8 inch memory foam mattress sleep options memory foam mattress reviews.\nsleep options memory foam mattress single memory foam mattress sleep options memory foam mattress reviews sleep options memory foam mattress cover.\nsleep options memory foam mattress sleep options memory foam mattress natural latex mattress pillows sleep accessories sleep options memory foam twin mattress sleep options memory foam mattress cover.\nsleep options memory foam mattress highest rated memory foam mattress topper reviews sleepys sleep options memory foam mattress sleep options memory foam twin mattress.\nPREVIOUS POST Previous post: Paint Pressure Pot\nNEXT POST Next post: Storage Boxes Cheapest


Prof. dr. J.H. Brouwer:\nOerstallich en needsaeklik kommentaer\n‘De Sitadel’ is ien fan de bêste fersen, dy't D.A. Tamminga skreaun hat, it is ek ien fan de hichtepunten út 'e hiele Fryske literatuer. Ik haw gauris, by it lêzen fan dit fers, tinke moatten oan in skilderij fan Vermeer: in forstille wûnder fan kleur en fan in djippe, suvere ynlikens; dy atmosfear hawwe net allinne de minsken, mar ek de dingen oanpart yn (sjoch byg. strofe 3). De forhâlding tusken twa minsken op syn moaist is hjir mei folsleinens útbylde. In heechliet fan de leafde soe men it neame kinne, as men dan mar net tinkt oan de forhearliking fan it fûle libben fan jonge sinnen; dit is de stiller tagedienens tusken folwoechsen minsken, hwa't it leed net bisparre bleaun is: it waerme ljocht, meilydsume en kliene bimanteling, is biskermjend. Der sit in sterk elemint fan ôfstân nimmen yn dit fers; fan 'e minsken, fan de eigen hege forwachtingen? Twa minsken, dy't har toloarstellingen hawn hawwe en har dêrfoar weromlûke op ‘de sitadel’, op de eigen lytse mienskip. Yn sokke omstandichheden priuwt men de dingen dy't jin bleaun binne djipper en as nij:\ntape in frouwehân it yngoe drinken\nmei sok ûnrimpen en stil skinken\noer yn 'e glêzen fan gemiensumheit.’\nHjir wurdt it aldergewoanste barren fan al den dei ta in lyts feest, dêr't de dichter him net sêd oan sjen kin.\nLyksa is it yn 'e tredde strofe: it sêft brekken fan it ljocht yn ien inkele romer, de messen mei lims en biennen hêften op it wite lekken.\nMar wurdt ek dy lêste lytse weelde net bidrige? It sit fuort yn de alderearste strofe al, yn dat skynber tsjinstridige fan ‘de iensumheit fan ús togearre-wêzen’. Dúdliker wurdt it útsprutsen yn de twadde: ‘Lea, it wurdt bitter tinken’ en yn dat hiele byld fan kommende hjerst: de roazeblêdden dy't loslitte, de paden dy't ticht spoun wurde, de pompeblêdden dy't har tsjinst dien hawwe en sinke - it ivich proses fan bloei en forgean. Itselde komt yn 'e tredde strofe nei foaren: nei dat stillibben fan de tafel de slútrigel, mear bitsjuttend as bineamend, nochris it trochklinken fan dat driigjende motyf: ‘lyts en faei fjild-fan-krëften.’\nAs fansels komt dan de parallel op: de hjerst yn 'e natûr is kommende weis, mar ek foar de twa minsken komt de tiid dat ‘dyn earmen lomer wurde en de kraften fan ús kinnen leechskonken lizze ûnder strewellen.’ De dichter hâldt út: ‘dizze lytse sitadel’ sil ‘in lêste festing fan ús wêze’, ‘ûnnimber’ ‘by it sfoarmrinnen fan novimber’, mar is er dêr wol sa wis fan as de wurden ús suggerearje wolle, leit oer alles net in glim fan wêmoed?\nTamminga ken syn tael better as hokker Frysk dichter en hy wit faek op masterlike wize brûkme to meitsjen fan de mooglikheden, dy't yn de folkstael lizze. Wurden as ‘binuttigjen’ (bisnoeije), ‘lims’ (limmet) en ‘kraften’ (karaffen) sille mannich Fries nou net foaroan yn 'e mûle lizze, mar hja hearden of hearre ta de folkstael en der is neat op tsjin, dat in dichter se brûkt. Tamminga ken, ek by it dichtsjen, it koele oerliz, it forduldich sykjen om it krekte, tekenjende wurd. Mei hoefolle soarch binne eigenskipswurden as ‘waerme reabikape’, ‘memmich’, ‘yngoe’ - om in pear foarbylden út in hiele rige to nimmen - net keazen. Mar mear as oars wol by Tamminga hawwe de wurden yn dit fers nêst har pikturale in suggestyf-symboalyske wearde.\nMei men sa'n fers fan 'e technyske kant bisjen? Ik weagje it der op, al wit ik fansels skoan, dat technyk de haedsaek net is en dat men in goed fers ûndergiet sûnder jin al to folle rekkenskip to jaen fan 'e middels dy't de yndruk oproppe.\nTamminga is in master yn it bouwen fan in fers, dat docht ek hjir wer bliken. Hy hat alderminst in strange strofe-foarm oanhâlden, de rigels binne fan ûngelikense langte (rigel 5 byg. rint der wol hiel sterk út) mar men soe jin forsinne as men dêr út ôfliede soe, dat it fers gjin struktuer hat. Tige sterk is yn ‘De sitadel’ de foarkar foar it enjambemint, it oerrinnen fan de iene fersrigel op de oare. Normael foarmet eltse fersrigel in ienheit, mei oan 'e ein in rêst, in ynkeping. Mar Tamminga mijt yn dit fers suver altiten dy rêst, hy lit de rigels oerglide en foarmet sa syntaktyske ienheden fan soms trije of fjouwer rigels lang. Troch de frije fersfoarm kriget er in tige wikseljende en libbene fordieling fan 'e rêstpunten oer de strofen; de sin hâldt net op oan 'e ein fan in rigel, mar weaget al mar fierder om dan earne yn 'e rigel of oan 'e ein ta rêst to kommen. In Hollânsk dichter, dy't soks tige hiem hat, is Leopold; dy rekket soms it hiele sinforbân kwyt. Binammen dichters mei in skerp each foar it détail, de nuance hawwe dat skeakeljen fan de iene sin efter de oare.\nIt seit himsels, dat de bou fan de strofen hjir wol troch yn 'e knipe komme kin. ‘De sitadel’ hat strofe-ienheden fan 8, 5, 5 en 6 rigels; al to folle regel sit dêr dus net yn. Dêr komt by, dat binnen dy ienheden de rymjende rigels gjin fêste steunpunten foarmje; der sit, soe men sizze kinne, net folle uterlik bynwurk yn sa'n fers.\nDêr stiet foar oer, dat it enjambemint greate mooglikheden fan expressiviteit jowt. As it forboun wurdt mei aksintforskouwing, dan makket it weibliuwen fan de forwachte rêst efter de rigel, dat it wurd fan de folgjende (sjoch, om in pear foarbylden to jaen, de wurden ‘bûgd’, ‘tape’ en ‘oer’ yn de earste strofe) ekstra klam kriget; as dat dan krekt it wurd is, der't it neffens de bitsjutting op oankomt, wurket dit tige suggestyf.\nEk hwat it rym oangiet hâldt Tamminga it yn dit fers op in greate frijheit. It muzikale elemint, der't it rym in bilangryk ûnderdiel fan is, spilet yn de measte fan syn fersen gjin greate rol. De bigrypsynhâld fan de wurden is foar him fan mear bilang as har klankwearde. Sadwaende binne de rymwurden by him, tinkt my, ek gauris sekundair. Ornaris bipale yn in gedicht de rymwurden mei de foarm: deselde klanken komme itsij fuort nei innar (pear oan pear), itsij inoar omfetsjend of yn oare ôfwikseling, mar aloan op itselde plak yn de strofe, werom; hja jowe sadwaende mei oan de strofe de ienheit fan foarm. Yn ‘De sitadel’ kin men amper fan strofefoarm prate. Yn oerienstimming dêr mei is it rymstramyn tige frij. Soms folgje de rymjende wurden fuort op inoar (‘drinken’ en ‘skinken’ bygelyks), mar der kinne ek wol trije of fjouwer rigels tusken lizze (‘Bûtendoarren’ en ‘barren’). Soms lykje de rymwurden op harsels to stean: ‘reabikape’ yn r. 1 en ‘wêzen’ yn r. 3 bygelyks. Mar as men goed tasjocht (better: as men goed taharket) sil sa'n wurd ornaris fierderop yn de strofe dochs wol in echo wekker meitsje; sa jowt ‘tape’ oan it bigjin fan rigel 6 it andert op ‘reabikape’, ‘glêzen’ yn rigel 8 op ‘wêzen’ fan rigel 3 en ‘pompeblêdden’ op ‘roazebêdden’ (str. 2, r. 4 en 2). Rigele noch strofe hawwe in strange bou; it rym kin by Tamminga as in brêge oer greate ôfstânnen spanne (it forbynt sels ‘romer’ yn rigel 2 fan strofe 3 mei ‘lomer’ yn rigel 1 fan strofe 4, it heakket dus 2 strofen min of mear oan inoar, lyk as it ek ‘grêften’ yn strofe 2 oan ‘hêften’ en ‘krêften’ skeakelt yn strofe 3), it kin, lyk as wy sjoen hawwe, ek forbiningen lizze tusken wurden oan de ein fan in fersrigel en oare, oan it bigjin of midden yn 'e sin. Meidat de ôfstânnen faek sa great binne en meidat it rymjen net ta de einwurden biheind bliuwt forsterkje hja likegoed as it enjambemint de lossens en biweeglikens fan\nde fersbou. Soms is it oft hiel yn 'e fierte in boppetoan efkes meiklinkt, mear net.\nTamminga hantearret dit uterst gefoelige fersynstrumint op in wize, dy't net to forbetterjen is. As men sa'n fers ris forliket mei syn debútbondel ‘Brandaris’ dan sjocht men gâns in foroaring. Dichttechnysk is it measte wurk dêryn frij konvinsjoneel. Alle fersen hawwe in regelmjittige strofefoarm, meast fan fjouwer rigels. De rimen binne oer 't generael tige gewoan, hja misse fynsten lyk as ‘bûtendoarren’: ‘barren’, ‘strewellen’: ‘sitadel in’ yn ‘De sitadel’. De gong fan it fers is breed en evenredich; dy steunt tige en tofolle op it stêfrym. Nei ynhâld, geast en foarm soe men it measte út dy bondel folksaerdich neame kinne, al is it dan in foredele folksaerdigens, lyk as ek de folkstael dy't er skriuwt sublimearre folkstael is.\nYn ‘De sitadel’ is de toan folle ynliker wurden; it giet de dichter allegearre op 'en djipsten oan. It fers is muzikaler wurden, de nuansearringen fan it gefoel fine har wjerslach yn de helte lichter, nerveuzer ronfelingen fan it rhythme. De frijer fersfoarm dûkt op, de lange oerrinnende rigels forskine, alles wurdt fynder, individueler, forwikkelder: klank, rhythmyk, byldspraek.\nDe leafde tusken man en frou is yn it Frysk faeks nea sublimer biskreaun as yn dit fers. Al to lang hat it in gebiet west, der't de Fries net graech oer praette; is it fan 'e weromslach, dat yn guon Fryske fersen fan de lêste tiid alles bleatskuord wurdt en plomp totoansteld? Mar ‘De sitadel’ kin ús leare, dat der groun is der't men inkeld mei earbied oer hinne giet. By alle raffinearrens yn it technyske hâldt sa'n fers syn earlikens, soberens en suverens. Fakkundigens, hoe weardefol ek, is by einbislút net it measte; dy kin sels in bihindering wêze foar in dichter om syn heechste kinnen to jaen. Hwat my it meast lûkt yn dit fers is de suver minsklike oandwaning dy't sa'n waerme, gefoelige fortolking foun hat.\nAl hie Tamminga inkeld dit fers skreaun, dan soed er noch as in great dichter to boek stean moatte; mei sok wurk kinne wy ús oanspraken op in eigen kultuer rjochtfeardigje.


Kommando - Wikipedy\n(Trochwiisd fan Kommando (militêr))\nIn kamûflearre lid fan 'e Kommando Spezialkräfte fan 'e Dútske Lânmacht.\nDizze side giet oer kommando yn 'e sin fan in lid fan in militêre elite-ienheid. Foar oare betsjuttings, sjoch: kommando (betsjuttingsside).\nIn kommando is in soldaat út in karkloft fan 'e lichte ynfantery of fan in spesjale ienheid fan 'e lânmacht (of soms fan oare kriichsmachtûnderdielen). Sokken hawwe in swiere trening ûndergien en kinne dêrtroch ûnder alle omstannichheden en mei alle middels út 'e fuotten. Spesjaliteiten binne gauris dingen as amfibyske lâningsoperaasjes, parasjutespringen, abseilen en skerpsjitten.\nDe taken fan kommando's binne:\noperaasjes yn fijannich gebiet (efter de linys fan 'e fijân), lykas:\nit útskeakeljen fan wichtige fijannige ofsieren;\nde boel by de fijân yn ûnstjoer bringe;\nit befrijen fan kriichsfinzenen;\noperaasjes op it mêd fan anty-terrorisme;\nit ûnderstypjen fan 'e reguliere ynfantery.\nKommando's kinne faak weromkend wurde oan harren griene baret; kommandotroepen wurde dêrom ynformeel ek wol de 'Griene Baretten' neamd.\nOarspronklik waard ûnder 'in kommando' in soarte fan gefjochtsienheid fan 'e lichte ynfantery ferstien, ynstee fan in yndividueel lid fan sa'n ienheid. It wurd komt út it Afrikaansk, en waard yn 'e tiid fan 'e Twadde Boere-oarloch (1899-1902) brûkt foar mobile ynfantery-ienheden fan 'e Súdafrikaanske Republyk en de Oranje Frijsteat, dy't in guerrilja-oarloch fierden tsjin 'e Britten. It liket wierskynlik dat it Afrikaansk it wurd oernommen hat fan it Portegeesk, dat yn 'e oan 'e Súdafrikaanske Republyk grinzgjende Portegeeske koloanje Mozambyk sprutsen waard. Minder foar de hân lizzend, mar ek mooglik is dat it Afrikaansk it wurd oernommen hat út it Dútsk, dat sprutsen waard yn it oan 'e Kaapkoloanje grinzgjende Dútsk-Súdwest-Afrika (no Namybje). Neffens dy teory soe it Dútsk it dan yn 'e santjinde iuw wer oan it Italjaansk ûntliend hawwe.\nNederlân beskikt oer ien kommando-ienheid: it Korps Kommandotroepen (KCT). Oare foarbylden fan kommando-ienheden binne de British Commandos en de Special Air Service (SAS) út it Feriene Keninkryk en de Kommando Spezialkräfte (KSK) fan Dútslân. De Feriene Steaten hawwe gjin kommando-ienheden dy't as sadanich beneamd wurde, mar de Army Rangers fan it Amerikaanske Leger, de Marine Raiders fan it Amerikaanske Marinierskorps en de Navy SEALs fan 'e Amerikaanske Marine kinne as kommando-ienheden beskôge wurde.\nOfbylden dy't by dit ûnderwerp hearre, binne te finen yn de kategory Commando fan Wikimedia Commons.\nUntfongen fan "https://fy.wikipedia.org/w/index.php?title=Kommando&oldid=994075"\nLêst bewurke op 26 mai 2020 om 01.37\nDizze side is it lêst bewurke op 26 mai 2020 om 01.37.


Moandei betinking Andriesen | Omrop Fryslân (advertinsje)\nMoandei betinking Andriesen 04 des 2008 - 10:18\n0 reaksjes It kondoleânseregister wurdt tekene\nDe woansdei ferstoarne deputearre Anita Andriesen wurdt moandei yn in iepenbiere byienkomst betocht. De tsjinst wurdt de middeis hâlden yn de Grutte Tsjerke yn Ljouwert. Omdat in soad minsken ferwachte wurde, is it Fries Natuurmuseum ek iepen as eventuele ekstra lokaasje. Freedtemiddei is der in bysûndere Steategearkomste wêryn't Andriesen betocht wurdt. Dy gearkomste is te folgjen fia ynternet.\nKorreksje meldeLês foarTrefwurden: argyfView the discussion thread.Diel dit berjocht op: 04-12AZC Dokkum langer iepen 04-12Platekontrakt Elske DeWall Besjoch ek...